NIMI Koston Pimeys "Nelli" rekisteriNUMERO VH14-018-0569\nsyntymäaika 01.11.2013 (7 vuotta) ROTU, SUKUPUOLI Suomenhevonen-tamma\nOMISTAJA Tuulia T. VRL-00084 KASVATTAJA Meow,Koston Suomenhevoset\nKoulutustaso re 120cm SAAVUTUKSET SV I, KTK III\n14 + 15 + 15 + 17 = 61p\nrakenne 6, suku 10, käytöskoe 20, ratsastuskoe 7,2 + 10 (78.911%), luonne 16 = 69,2 SV I\nNelli saapui Tuulenpesään aikana, jolloin minulla oli suorastaan huutava pula estehevosista. Tallissa komeili tuolloin vain kaksi estepainotteista hevosta. Nelli olikin näin ollen mieluinen lisä tallin vähäiseen estehevoslaumaan. Miten tamma sitten saapui Tuulenpesään? Olin vierailemassa Koston Suomenhevosten tilalla avointe ovien päivänä, jolloin myös myytävänä olevat hevoset esiteltiin kentällä. Pimeyden hyppytekniikka teki minuun vaikutuksen, joten kysyin saisinko kokeilla tammaa. Sovimme koeratsastuksen parin päivän päähän jolloin olisi hiljaisempaa. Pari päivää myöhemmin sitten hyppäsin itse tamman selkään. Lämmiteltyäni ensiksi ja hypättyäni muutaman matalan esteen pyysin Nellin kasvattajaa pystyttämään meille radan. Huomasin nopeasti, että tiukat käännökset tuottivat tammalle vaikeuksia, mutta muuten olin oikein tyytyväinen koeratsastukseen. Tutkittuani vielä Pimeyden sukupaperit kysyin kuinka paljon kasvattaja haluaisi tammasta. Hinta ei ollut mielestäni turhan korkea, joten pakkasin tamman vielä samana iltana traileriin.\nNelli on käsiteltäessä oikein lupsakka tapaus ja sen kanssa pärjäävät hyvin perheen pienimmätkin. Harjattaessa Nelliä ei tarvitse sitoa kiinni, sillä huonot tavat eivät kuulu tämän tamman repertuaariin. Tosin kavioita neiti ei nosta automaattisesti vaan sitä pitää hieman tönäistä, jotta se kavio sieltä nousisi. Eläinlääkärille Nelli saattaa hieman esittää kovista luimistelemalla ja näyttelemällä hampaitaan, muttei varsinaisesti kuitenkaan tee mitään. Kengitys sujuu tämän tamman kanssa mallikkaasti kunhan vain kengittäjä on nopea liikkeissään. Varustaminen sujuu pientä pullistelua lukuunottamatta ongelmitta. Talutettaessa Nelli on yleisesti ottaen kiltti, mutten silti laittaisi aivan aloittelijoita tai pienikokoisia lapsia narun toiseen päähän. Tamma nimittäin säikkyy mitä ihmeellisimpiä asioita kuten vedestä heijastuvaa kuvajaistaan, jolloin tarvitaan jämäkkyyttää tamman saamiseksi takaisin ruotuun. Muista hevosista Nelli ei piittaa niin kauan kuin nämä eivät yritä ärsyttää tammaa. Kiusaajilleen neiti kuitenkin antaa kyytiä, sillä se haluaisi vain olla rauhassa eikä voi sietää rauhan häiritsijöitä.\nRatsastettaessa Nelli osaa olla oikea lusmu sille päälle sattuessaan. Tamma tietää kuinka töistä pääsee luistamaan ja oikoo kulmissa tai tekee siltä pyydetyt asiat puolihulimattomasti mikäli se vain saa siihen tilaisuuden. Neiti vaatiikin jämäkkää ratsastusta ennen kuin sen saa toimimaan kunnolla, mutta lupsakan luonteensa ansiosta tamma soveltuu hyvin myös aloittelijoiden ratsuksi. Nellillä on melko herkkä suu, joten ohjasavut tulisi antaa silkkihansikkain ettei neidin herkkä suu vain kärsi. Pohjeapuja tammalla saa sen sijaan käyttää ihan reippaasti, sillä se tekeytyy välillä pohjeavuille kuuroksi. Koulu ei ole Nellin leipälaji, sillä neidin mielestä mokoma pikku piipertäminen on yhtä tyhjän kanssa. Nelli ei siis jaksa edes kunnolla yrittää koululiikkeiden tekemistä, vaikka sukunsa puolesta tammalla olisi kapasiteettia myös kouluratsastukseen. Esteillä tamma sitten herää henkiin ja iskee kaasunappulan pohjaan. Välillä tämän neidin kanssa onkin vaikea löytää jarruja, jolloin myös puomit kolisevat. Kuitenkin jos vauhdin saa Nellin kanssa pidettyä säälisissä lukemissa tammalta voi odottaa huippusuorituksia. Tammalla on hyvä hyppytekniikka eikä se koskaan kiellä oli este sitten kuinka erikoinen tai värikäs. Nelli kääntyisi, vaikka kolikon päällä mikäli vauhtia ei ole liiaksi, joten esteratojen tiukat käännöksetkään eivät tuota sille ongelmia. Maastossa en suosittelisi aloittelijoita neidin selkään, sillä tamma säikkyy vähän kaikkea.\nCh,KTK II ii. Heinämäen Tuisku iii. Sandin Taikaviitta\niie. Liinahaan Haltiatar\nKTK III iei. VM Joonatan\niee. LS Ujo-Stella\ne. Hiprakan Pisara\nERJ I,SLA I ei. Usvajärven Samuli\nVIR MVA Ch,KTK II,YLA II eii. HepoKullan Tunteiden Turvamies\neie. Väkkärä KIR\nERJ II,YLA II,SLA I eei. Puskamäen Paroni\n01 15.05.2014 LAC lk 07: 120cm Kutsu 03/40\n02 25.05.2014 Muiston Suomenhevoset lk 07: 120cm Kutsu 02/40\n03 25.05.2014 Muiston Suomenhevoset lk 08: 120cm Kutsu 03/40\n04 27.05.2014 Muiston Suomenhevoset lk 07: 120cm Kutsu 01/40\n05 28.05.2014 Muiston Suomenhevoset lk 07: 120cm Kutsu 02/40\n06 28.05.2014 Muiston Suomenhevoset lk 08: 120cm Kutsu 06/40\n07 30.06.2014 ERJ CUP Pirunkorpi lk 10: 120cm Kutsu 04/310\n08 08.09.2014 Haavelaakso lk 04: 120cm Kutsu 04/30\n09 12.09.2014 LAC lk 08: 120cm Kutsu 02/38\n10 14.09.2014 LAC lk 08: 120cm Kutsu 04/38\n11 16.09.2014 LAC lk 08: 120cm Kutsu 04/38\n12 12.10.2014 Solutions lk 04: 120cm Kutsu 02/40\n13 10.11.2014 Taikakuun Kartano lk 08: 120cm Kutsu 04/50\n14 01.11.2014 Dainty lk 04: 120cm Kutsu 05/30\n15 09.11.2014 Dainty lk 04: 120cm Kutsu 03/30\n16 09.11.2014 Moondance lk 04: 120cm Kutsu 03/29\n17 28.11.2014 Marike lk 05: 120cm Kutsu 06/47\n18 30.11.2014 ERJ CUP Rumour Ponies lk 10: 120cm Kutsu 09/203\n19 23.12.2014 Kilpailukeskus Holmberg lk 09: 120cm Kutsu 01/50\n20 09.03.2016 Devilsfair lk 01: 120cm Kutsu 05/30\n21 13.03.2016 Mörkövaara lk 01: 120cm Kutsu 02/50\n22 19.03.2016 Mörkövaara lk 01: 120cm Kutsu 06/50\n23 22.03.2016 Satumaja lk 08: 120cm Kutsu 03/30\n24 26.04.2016 Brünhill lk 01: 120cm Kutsu 04/30\n25 14.05.2016 Belveder lk 05: 120cm Kutsu 02/30\n26 22.05.2016 Vanima lk 04: 120cm Kutsu 03/30\n27 16.06.2016 Kultahuisku lk 03: 120cm Kutsu 03/23\n28 25.06.2016 Bridgeroad lk 08: 120cm Kutsu 05/50\n29 27.06.2016 Bridgeroad lk 08: 120cm Kutsu 02/50\n30 06.07.2016 Turmeltaja lk 05: 120cm Kutsu 02/29\n31 14.07.2016 Yemene lk 01: 120cm Kutsu 04/30\n32 18.07.2016 Oakhill lk 05: 120cm Kutsu 04/30\n33 18.07.2016 Yemene lk 01: 120cm Kutsu 03/30\n34 08.08.2016 Edelsten Ponies lk 04: 120cm Kutsu 03/30\n35 09.08.2016 Edelsten Ponies lk 04: 120cm Kutsu 01/30\n36 10.08.2016 Edelsten Ponies lk 04: 120cm Kutsu 03/30\n37 14.08.2016 Edelsten Ponies lk 04: 120cm Kutsu 01/30\n38 15.08.2016 Stall Silverlycka lk 03: 120cm Kutsu 02/31\n39 17.08.2016 Stall Silverlycka lk 03: 120cm Kutsu 04/31\n40 17.08.2016 Viisikko lk 01: 120cm Kutsu 04/19\n41 21.08.2016 Viisikko lk 01: 120cm Kutsu 01/19\n42 22.08.2016 Vähäpellon Ratsutila lk 01: 120cm Kutsu 05/30\n43 23.08.2016 Rappadan lk 05: 120cm Kutsu 06/40\n44 23.08.2016 Viisikko lk 01: 120cm Kutsu 04/19\n45 24.08.2016 Viisikko lk 01: 120cm Kutsu 04/19\n46 13.09.2016 Breawa lk 03: 120cm Kutsu 03/30\n47 13.09.2016 Vähäpelto lk 02: 120cm Kutsu 04/30\n48 15.09.2016 Breawa lk 03: 120cm Kutsu 04/30\n49 18.09.2016 Vähäpelto lk 02: 120cm Kutsu 02/30\n50 19.09.2016 Vähäpelto lk 02: 120cm Kutsu 02/30\n51 22.09.2016 Untuvapilvi lk 09: 120cm Kutsu 04/20\n52 22.09.2016 Vähäpelto lk 02: 120cm Kutsu 03/30\n53 24.09.2016 Mandelbacke lk 07: 120cm Kutsu 03/14\n54 24.09.2016 Untuvapilvi lk 09: 120cm Kutsu 02/20\n55 24.09.2016 Vähäpelto lk 02: 120cm Kutsu 02/30\n56 04.10.2016 Iowa lk 03: 120cm Kutsu 03/30\n57 06.10.2016 Iowa lk 03: 120cm Kutsu 03/30\n58 29.10.2016 Metsovaara lk 02: 120cm Kutsu 04/27\n59 01.11.2016 Noise Sporthorses lk 05: 120cm Kutsu 02/23\n60 01.11.2016 Ros Cirein lk 07: 120cm Kutsu 04/27\n61 02.11.2016 Noise Sporthorses lk 05: 120cm Kutsu 02/23\n62 03.11.2016 Ros Cirein lk 07: 120cm Kutsu 02/27\n63 03.11.2016 Vähäpelto lk 02: 120cm Kutsu 01/30\n64 04.11.2016 Noise Sporthorses lk 05: 120cm Kutsu 01/23\n65 06.11.2016 Vähäpelto lk 02: 120cm Kutsu 01/30\n66 07.11.2016 Ros Cirein lk 07: 120cm Kutsu 03/27\n67 07.11.2016 Vähäpelto lk 02: 120cm Kutsu 05/30\n68 11.11.2016 Ros Cirein lk 07: 120cm Kutsu 01/27\n69 10.12.2016 Vähäpelto lk 03: 120cm Kutsu 01/30\n70 17.12.2016 Vähäpelto lk 03: 120cm Kutsu 05/30


Raskausviikot - Mitä kaikkea raskausviikkojen aikana tapahtuu?\nKuinka erityistä aikaa raskausaika onkaan vanhemmille!\nOn kiinnostavaa seurata, kuinka lapsi kasvaa vatsassa ja kuinka odottavan äidin keho reagoi tähän kaikkeen. Kokosin tärkeää tietoa raskauden etenemisestä raskausviikoittain.\nRaskausviikot aloitetaan laskemaan viimeisten kuukautisten alkamispäivästä. Raskauden alkaminen eli hedelmöittyminen tapahtuu 14 päivää myöhemmin. Mikäli odottajan kuukautiskierto on kovin epäsäännöllinen voidaan raskauden kesto määrittää ultraäänitutkimuksen avulla.\nRaskausviikot 0 - 12 - Raskauden ensimmäinen kolmannes\nRaskauden ensimmäisellä kolmanneksella sikiölle kehittyvät kaikki tärkeät elimet ja rakenteet. Näillä raskausviikoilla sikiö on herkimmillään ulkoisille tekijöille, kuten esimerkiksi päihteille ja lääkkeille. Herkkyys ulkoisille tekijöille vähenee ensimmäisen kolmanneksen loppupuolella, mutta aivojen kehitys jatkuu koko raskauden sekä ensimmäisten elinvuosien ajan.\nOdottavalle äidille raskauden alku on uudenlaista aikaa, johon liittyy monenlaisia muutoksia kehossa sekä hormonitoiminnan muutokset vaikuttavat myös mielentilaan ja tunteisiin. Aluksi muutokset eivät näy ulospäin, mutta alkuraskaus on usein tunnemyrskyn aikaa.\nRaskausviikot 1-2 (0+0 - 1+6)\nVaikka raskaus ei ole varsinaisesti vielä alkanut, tämä ensimmäinen raskausviikot aloitetaan laskemaan raskautta edellisten kuukautisten ensimmäisestä vuotopäivästä alkaen.\nVaikka hedelmöittyminen tapahtuu vasta myöhemmin, kannattaa jo tässä vaiheessa toimia kuin olisi raskaana; syödä terveellisesti, nukkua hyvin, lopettaa mahdollinen tupakointi ja alkoholinkäyttö.\nNaisen munasarjoissa muodostuu munasoluja joka kuukausi. Kuukausittain naisen keho tuottaa kohdun limakalvon tarjotakseen hedelmöittyneelle munasolulle kiinnittymispaikan. Jos munasolu ei hedelmöitykkään, limakalvo tulee ulos kuukautisvuotona. Tämän jälkeen alkaa kehittyä uusi limakalvo – ja näin käy joka kuukausi. Kun vuoto on ohi, valmistautuu munasolut munasarjoissa kypsymään ja aloittamaan kierron alusta.\nToisella viikolla naisen hedelmällinen aika alkaa. Munasolu ei voi hedelmöittyä ennen ovulaatiota, mutta koska siittiöt voivat elellä useita päiviä munanjohtimissa, voi yhdyntä toisen viikon lopulla johtaa raskautumiseen.\nNaisen munasolu irtoaa kuukautiskierron puolivälissä, noin kerran kuukaudessa. Munasolun irtoamishetkeä ja sen jälkeistä paria hedelmällistä päivää kutsutaan ovulaatioksi.\nIrtoamisen jälkeen munasolu siirtyy munanjohtimiin, jossa hedelmöittyminen tapahtuu. Munasolu ei voi liikkua itse, mutta vetovoimallaan se vetää munanjohtimissa olevia siittiöitä puoleensa. Kilpailu alkaa, sillä vain yksi siittiöistä voi hedelmöittää munasolun.\nRaskausviikot 3-4 (2+0 - 3+6)\nKolmannella raskausviikolla alkaakin alkion elämässä ensimmäinen viikko. Munasolun hedelmöittyminen kestää noin vuorokauden ja sen jälkeen solut alkavat jakautua.\nSiittiön tullessa munasolun luo, munasolun pintaan tulee reikä, jonka jälkeen siittiön pää työntyy sisään ja häntä putoaa pois. Reikä umpeutuu heti tämän jälkeen, jotta muut siittiöt eivät pääse hedelmöittämään enää munasolua. Välittömästi siittiön hedelmöittäessä munasolun alkaa solujen jakautuminen. Samalla munasolu/alkio kulkeutuu kohtuun.\nAlkio kiinnittyy kohdun seinämään noin 5-8 päivää hedelmöittymisen jälkeen.\nKahdeksan seuraavan raskausviikkojen aikana lasta kutsutaan alkioksi. Sen jälkeen sikiöksi aina syntymään asti.\nNeljännen viikon alussa alkio on viikon ikäinen. Se on juuri kiinnittymäisillään tai kiinnittynyt kohdun seinämään.\nIstukka ja ruskuaispussi alkavat kehittyä. Ruskuaispussi huolehtii ensimmäisten päivien aineenvaihdunnasta, kun istukka ei ole vielä muodostunut.\nOlet raskaana, mutta et vielä tiedä sitä. Heti kun alkio on kiinnittynyt, alkaa istukkahormonin tuotanto, jota raskaustestillä mitataan. Sen määrä on kuitenkin näillä raskausviikoilla vielä niin pieni, ettei se anna välttämättä positiivista tulosta.\nTässä vaiheessa saattaa esiintyä niukkaa verensekaista emätineritettä, koska alkion kiinnittyessä limakalvoon, muutamia pieniä verisuonia saattaa rikkoontua. Tämä vuoto on kuitenkin niin pientä, ettei sitä useimmat naiset edes huomaa.\nRaskausviikot 5-6 (4+0 - 5+6)\nViidennellä raskausviikolla alkaa muodostua ihmisen alku, alkion kerrokset alkavat yhä selkeämmin eriytyä. Tällä viikolla yleensä äidit huomaavat olevansa raskaana, koska kuukautiset jäävät pois.\nViidennen raskausviikon alussa alkio on kahden viikon ikäinen ja alkio muuttuu enemmän pitkulaiseksi. Noin millin mittainen ihmisenalku kehittyy kohdun uumenissa hyvässä suojassa.\nTällä viikolla monet epäilyt mahdollisesta raskaudesta heräävät. Kuukautiset jäävät pois ja ensimmäisiä raskausoireita voi tulla pintaan. Kun huomaat olevasi raskaana, on ottaa yhteyttä neuvolaan ja varata aika ensimmäiselle käynnille. Ensimmäinen neuvolakäynti sijoittuu yleensä raskausviikoille 8-10.\nKuudes raskausviikko on alkion kehityksessä merkittävä saavutus, koska tällä viikolla aivot alkavat kehittyä ja sydän lyödä. Senpä vuoksi alkion voi jo nähdä varhaisultrassa. Kuudennella raskausviikolla alkio on jo kolme viikkoa vanha.\nNäillä raskausviikoilla äidit alkavat havaitsemaan raskausoireiden ensimmäisiä merkkejä: pahoinvointia, rintojen turvotusta, väsymystä ja jatkuvaa vessahätää.\nRaskausviikot 7-8 (6+0 - 7+6)\nSeitsemännen raskausviikon alussa alkio on nyt neljän viikon ikäinen. Silmien aihiot alkavat muodostua ja sisäelinten esiasteet. C-kirjaimen muotoisen alkion yhdessä päässä on pää ja toisessa häntä. Tällä viikolla myös sydän alkaa sykkiä verta.\nÄidille tämä on suurien tunteiden ja mielialojen ailahtelevuuden täyttämää aikaa. Tutkijoiden mukaan hormoneilla on tähän vaikutusta, mutta myös esimerkiksi keskenmenon riski voi varjostaa raskauden tuomaa onnea. Kaikenlaisia tunteita pyörii mielessä ja tuntuu, että tunteet rullaavat vuoristorataa. Hormonien lisäksi on varmasti muitakin syitä, onhan naisen elämä suurten muutosten edessä. Joten ihan kaikkia tunnemyrskyjä ei kannata laittaa hormonien piikkiin. Mielialanvaihtelut ovatkin hyvin yksilöllisiä.\nKahdeksannen raskausviikon alussa alkio on viiden viikon ikäinen ja noin 9-14mm pitkä. Näiden raskausviikkojen aikana alkio on kasvanut jo noin sentin mittaiseksi ja sen sydän lyö kiivasta tahtia. Usein ensimmäinen neuvolakäynti sijoittuu 8-10 viikoille.\nÄidillä saattaa olla jo kovastikin väsymystä, joten kannattaa antaa aikaa nukkumiselle ja levähtämiselle. Voi olla, että ennen niin yökyöpeli nainen meneekin nyt jo aikaisin yöunille. Myös muut raskausoireet kuten esimerkiksi pahoinvointi voivat edesauttaa väsymyksen tunnetta.\nRaskausviikot 9-10 (8+0 - 9+6)\nYhdeksännellä raskausviikolla noin 15-22 millimetrin kokoinen alkio alkaa muistuttaa jo ihmistä. Alkio on nyt kuuden viikon ikäinen. Aivot kasvavat nopeasti ja myös sormet, varpaat ja kyynärpäät alkavat kasvaa. Alkio alkaa näyttää jo pieneltä ihmiseltä, vaikka ei olekaan vadelmaa suurempi.\nKohtu alkaa kasvaa ja äidillä saattaa olla kivun tuntemuksia pieninä pistävinä kipuina vatsassa. Huimaus on myös aika tavallinen oire näillä viikoilla erityisesti jos nouset seisomaan liian nopeasti tai seisot kauan paikoillaan. Tämä johtuu yleensä väliaikaisesta verenpaineen laskusta ja siitä, että elimistössäsi virtaa nyt tavallista enemmän verta.\nKymmenennen raskausviikon alussa alkio on seitsemän viikon ikäinen. Tällä viikolla alkio tekee jo ensimmäiset refleksinomaiset liikkeensä, mutta äiti ei niitä vielä pysty tuntemaan. Kasvojenpiirteet kehittyvät ja tulevat selkeämmiksi, pituuskasvu jatkuu ja lihakset ja rustot muuttuvat kovemmiksi ja sisäelimet kehittyvät.\nEnsimmäinen lääkärikäynti tehdään yleensä viikolla 10-12.\nÄidillä pahoinvointi voi alkaa jo helpottaan, mutta väsymys voi olla vielä valtava, koska keho joutuu työskentelemään kovasti kasvattaessa uutta elämää sisällään.\nRaskausviikot 11-12 (10+0 - 11+6)\nRaskausviikolla 11 sikiö on 8 viikon ikäinen ja 33-41mm pitkä ja painaa noin 2,5 – 4g.\nKaikki rakenteet ovat nyt muodostuneet valmiiksi ja aletaan puhua alkion sijaan sikiöstä. Sormet ja varpaat näkyvät jo selkeästi ja käsivarret ja jalat ovat jo lähes oikeilla paikoillaan. Aivot alkavat hiljalleen saada sikiön liikkeet hallintaan ja myös pissaaminen alkaa kun vasta kehittyneet munuaiset alkavat tuottaa virtsaa.\nÄidillä voi alkaa tuntumaan, että housut alkavat kiristämään tai rintaliivit eivät enää mahdukaan ja toisilla taas ei huomaa mitään muutosta. Muutokset raskauden aikana ovat aina yksilöllisiä.\nKohtu on nyt noin greipin kokoinen.\nRaskausviikolla 12 sikiö on 9 viikon ikäinen ja 41-52mm pitkä ja painaa noin 5-10g.\nKahdennellatoista raskausviikolla sisäelimet alkavat toimia ja sikiön liikkeet muutuvat yhä enemmän tahdonalaisiksi. Raskausajan ensimmäinen virallinen ultraäänitutkimus voidaan tehdä raskausviikoilla 11+0 – 13+6, jos perhe haluaa osallistua kromosomipoikkeavuuksien seurantaan. Mikäli ei halua osallistua, voidaan ultra tehdä myös 14+0 raskausviikon jälkeen.\nSikiön silmät ovat kiinni, hampaan alut muodostuvat, pään kasvu hidastuu muuhun vartaloon nähden ja maksa, suolisto ja keuhkot alkavat toimia.\nKohtu voi alkaa painamaan jo virtsarakkoa ja sen vuoksi äidin on käytävä pissalla useammin. Sikiö liikkuu jo paljon, mutta äiti ei vielä tunne liikkeitä. Kohtu saattaa jo tuntua heti häpyluun yläpuolella. Olo saattaa tuntua turvonneelta ja tukalalta ja joskus myös ummetus vaivaa. Tämä johtuu usein hormoneista, joiden vaikutuksesta lihakset rentoutuvat myös ruuansulatuskanavassa, jolloin ruoka kulkee suoliston läpi hitaammin. Tähän vaivaan on olemassa apteekista saatavia tuotteita tai voit kokeilla kuidun lisäämistä ruokavalioon ja runsaamman nesteen nauttimista. Myös liikunta auttaa ummetuksen hoidossa.\nRaskausviikot 13 - 24 - Raskauden toinen kolmannes\nRaskauden toisella kolmanneksella vauva kasvaa voimakkaasti ja sen elinjärjestelmät kypsyvät.\nFyysisesti nämä raskausviikot ovat yleensä suhteellisen helppoa aikaa. Alkuraskauden pahoinvointi ja väsymys monella odottavalla äidillä helpottavat eikä kohtu ole vielä niin suuri, että rajoittaisi liikaa arkisia toimia tai liikkumista.\nRaskausviikot 13-14 (12+0 - 13+6)\nRaskausviikon 13 alussa sikiö on 10 viikon ikäinen, noin 52mm pitkä ja painaa noin 10-20 grammaa.\nRaskauden ensimmäinen kolmannes on nyt ohi ja moni raskaana oleva tuntee helpotuksen tunnetta, koska suurin osa keskenmenoista tapahtuu ensimmäisen kolmanneksen aikana, joten suurin riski on nyt ohi.\nSikiö alkaa näyttää pieneltä lapselta, vaikka se onkin vasta muutamia senttejä pitkä. Monet tärkeimmät sisäelimet ovat suurimmaksi osaksi kehittyneet, minkä vuoksi keskenmenon riski pienenee. Lapsen sukupuolen selvittäminen tässä vaiheessa on vielä vaikeaa, vaikka ulkoiset sukupuolielimet alkavatkin kehittyä.\nNäillä raskausviikoilla pahimmat raskausoireet kuten pahoinvointi ja väsymys alkavat usein helpottamaan ja äidistä saattaa tulla esiin uusia piirteitä, kuten esimerkiksi pesänrakennusvietti ja puuhakkuus. Pesänrakennusvietistä puhutaan, kun äiti alkaa järjestellä kotia ja tehdä tilaa uudelle jälkikasvulle ja hänen tarvikkeilleen.\nMyös selkäsärkyä saattaa esiintyä, koska hormonit löysyttävät luustoa ja niveliä ja kohtu tarvitsee tilaa lantiossa.\nRaskausviikon 14 alussa sikiö on 11 viikon ikäinen, n 8,5cm pitkä ja painaa noin 35g.\nSeuraavat viikot ovat kasvamisen ja kehittymisen aikaa. Sisäelimet jatkavat valmistautumistaan tuleviin tehtäviin, varpaiden ja sormien kynnet ovat jo kehittyneet ja lapsella on jo hiuksia ja kulmakarvoja. Sikiö kasvaa voimakkaasti ja liikkuu paljon. Sikiö tuntee myös äidin liikkeet ja esimerkiksi kohtua painaessa, sikiö säpsähtää ja liikahtaa.\nTulevilla raskausviikoilla on erittäin tärkeää, että äiti huolehtii myös omasta hyvinvoinnistaan.\nRaskausviikot 15-16 (14+0 - 15+6)\nRaskausviikon 15 alussa sikiö on 12 viikkoa vanha, 10cm pitkä ja painaa noin 50g.\nLiikkeet on kehittynyt jo hallitummaksi ja näillä viikoilla äiti voi jo alkaa tuntea sikiön liikkeitä. Pää on edelleen iso suhteessa muuhun vartaloon. Sikiö nielee jo lapsivettä ja pissaa sen myöhemmin ulos. Istukka puhdistaa lapsivedestä kuona-aineet ja lapsivesi uudistuukin joka kolmas tunti. Sikiö opettelee myös hengittelemään sisään ja ulos pieniä määriä lapsivettä, jotta keuhkot kehittyisivät oikein. Sikiön sydän pumppailee verta hurjia litramääriä jo, 28 litraa joka päivä. Jos tunnet “kuplintaa” vatsassa, ne voivat olla sikiön höyhenenkevyitä liikkeitä. Usein äiti ei vielä tunne liikkeitä, mutta sekin on yksilöllistä.\nNäillä raskausviikoilla joillekin äideille voi ilmestyä vatsan iholle tumma viiva navasta alaspäin häpykarvoitukseen asti. Sitä kutsutaan linea negraksi ja se häviää yleensä synnytyksen jälkeen.\nRaskausviikon 16 alussa sikiö on 13 viikkoa vanha, 12cm pitkä ja painaa noin 100g.\nSikiön vartalo kasvaa nyt kovaa vauhtia, jalat pitenevät, luusto vahvistuu, lihakset vahvistuu ja pian voit tuntea sikiön liikkeet. Kannattaa muistaa kuitenkin, että liikkeiden tuntemiseen vaikuttaa moni asia kuten esimerkiksi kohdun muoto, istukan sijainti ja lapsen asento.\nEnsisynnyttäjät eivät monesti osaa yhdistää “kuplivaa” tunnetta sikiön liikkeisiin. Kohtu alkaa olla jo hyvän kokoinen noin 250g painava ja se sisältää noin 2,5dl lapsivettä.\nSikiö kasvaa ja voimistuu nyt päivä päivältä ja on erittäin tärkeää, että äiti kiinnittää huomiota omaan ruokavalioon sekä veden juontiin.\nSyö runsaasti kasviksia ja hedelmiä, vähintään puoli kiloa päivässä, koska sikiö tarvitsee niistä saatavia vitamiineja ja sinä kuituja.\nJuo vettä vähintään 2 litraa päivässä. Tarvitset nestettä mm. turvotuksen ja ummetuksen ehkäisemiseksi ja vesi on paras janojuoma.\nRaskausviikot 17-18 (16+0 - 17+6)\nRaskausviikon 17 alussa sikiö on 14 viikkoa vanha, 16cm pitkä ja painaa noin 135g.\nSikiö liikkuu vilkkaasti kohdussa ja raajojen lihakset voimistuvat. Liikkeet muuttuvat koko ajan koordinoiduiksi ja sikiö alkaa tutkia raajoillaan ympäristöään. Jalat saavuttavat kädet kehityksessä ja ovat jo jatkossa pidemmät kuin kädet. Suoliston toiminta on alkanut ja osa sikiön pissaaman ja nielemän lapsiveden jäteaineista kertyy sikiön suolistoon ja tulee syntymän jälkeen kakkana ulos.\nÄidillä voi alkaa näillä viikoilla jo tuntumaan ns. liitoskipuja nivusissa. Kipu saattaa säikäyttää, mutta yleensä ei ole aihetta huoleen. Kipuun voi olla monia syitä, esimerkiksi jänteet, jotka kiinnittävät kohdun lantioon ja joutuvat venymään, saattavat äkkinäisissä liikkeissä tai vaikka aivastaessa kipeytyä. Kipu saattaa hellittää kun taivutat vartaloa eteenpäin.\nRaskausviikon 18 alussa sikiö on 15 viikkoa vanha, 17cm pitkä ja painaa noin 180g.\nLuusto kehittyy vilkasta vauhtia ja sikiö kasvaa sekä kokoa, että painoa. Kasvu ja ruston kehittyminen luiksi jatkuu.\nÄiti tarvitsee nyt hellyyttä ja huolenpitoa. Tässä vaiheessa raudanpuutos voi ilmetä väsymyksenä ja siksi neuvolakäynneillä seurataankin äidin hemoglobiiniarvoja. Raudan tuottaminen äidille ja loppuraskaudessa myös vauvalle vaatii rautaa. Ravinnosta raudan imeytyminen on hyvin yksilöllistä, joten miettikää neuvolassa yhdessä, olisiko mahdollinen rautalisä tarpeen.\nRaskausviikot 19-20 (18+0 - 19+6)\nRaskausviikon 19 alussa sikiö on 16 viikkoa vanha, 18cm pitkä ja painaa noin 220g.\nSormenpäihin ja varpaisiin alkaa muodostua yksilölliset varpaan- ja sormenjäljet kaarineen, uurteineen, johon vaikuttaa genetiikka, mutta myös kohdun ympäristötekijät kuten paine, sikiön asento, lapsiveden koostumus jne. Edes identtisillä kaksosilla ne eivät ole samanlaiset.\nSikiö harjoittelee edelleen imemisliikkeitä ja nielee samalla lapsivettä. Suolistoon kertyy hiljalleen jäteaineita, kuten kuolleita soluja ja ruoansulatusnesteitä ja tästä muodostuu syntymän jälkeen ensimmäinen uloste eli tervakakka.\nSikiö alkaa olla jo niin iso ja vahva, että alat pikkuhiljaa tuntemaan sen liikkeet ja potkut.\nRakenneultra lähestyy, se tehdään yleensä viikoilla 20-21.\nRaskausviikon 20 alussa sikiö on 17 viikkoa vanha, 21,5cm pitkä ja painaa noin 250g.\nMunasarjat ja kivekset kehittyvät vinhaa vauhtia. Tytöillä munasoluja kehittyy valtava määrä, mutta niiden lukumäärä laskee jo ennen syntymää ja teini-iässä tytöillä on munasoluja jäljellä noin 400 000. Pojilla kivekset kehittyvät vatsaontelossa, josta ne sitten myöhemmin ennen syntymää laskeutuvat kivespusseihin.\nPidä itsestäsi hyvää huolta niin henkisesti kuin fyysisestikin.\nMitä enemmän harrastat liikuntaa ja lihaskuntoa, sen paremmin kehosi kestää raskauden tuomat muutokset. Fyysisellä kunnolla on merkitystä myös synnytyksessä, sillä ensisynnytys voi olla pitkä ja rankka. Mitä paremmassa kunnossa olet, sitä paremmin kestät myös pitkänkin synnytyksen tuoman rasituksen sekä palaudut synnytyksestä nopeammin. Liikunta vaikuttaa myös mielialaan positiivisesti.\nRaskausviikot 21-22 (20+0 - 21+6)\nRaskausviikon 21 alussa sikiö on 18 viikkoa vanha, 25cm pitkä ja painaa noin 325g.\nRaskaus alkaa olla laskennallisesti nyt puolivälissä.\nTyttösikiöillä kohtu kehittyy valmiiksi ja emätin alkaa muodostua. Voidemainen vahakerros eli lapsenkina alkaa hiljalleen peittää sikiön ihoa. Valkoinen, tahmaisen tuntuinen lapsenkina on öljyistä ja sillä on tärkeä tehtävä. Se suojaa sikiötä ja syntynyttä lasta infektioilta ja tekee sikiön ihosta liukkaan synnytyksessä, jolloin sikiön on helpompi kulkea ahtaan synnytyskanavan läpi. Syntymän jälkeen lapsenkina imeytyy sikiön ihoon parissa tunnissa.\nSikiöllä alkaa olla uni- ja valvevaiheita, kun olet liikkeessä sikiö nukkuu ja kun pysähdyt tai olet paikallasi, sikiö herää. Usein huomaat tämän esimerkiksi nukkumaan mennessäsi.\nLepoaineenvaihduntasi on nyt 20% vilkkaampi kuin tavallisesti. Olo voi tuntua lämpimältä ja sinua saattaa hikoiluttaa yöllä, mutta tämä on normaalia ja kuuluu asiaan. Muistathan juoda riittävästi!\nRaskausviikon 22 alussa sikiö on 19 viikkoa vanha, 26cm pitkä ja painaa noin 400g.\nSikiö on näillä viikoilla aktiivinen ja liikuskelee lapsiveden ympäröimänä paljon. Sikiö on kasvanut pituuttaan ja on vielä laihanlainen, koska rasvakerros on vielä ohut. Sikiöllä on uni- valverytmiä ja saatat jo tunnistaa sitä. Usein sikiö ei haluakkaan alkaa nukkumaan silloin, kun sinua nukuttaisi.\nTarkkaile omaa vointiasi, sillä raskausmyrkytyksen oireet ilmestyvät usein näihin aikoihin. Raskausmyrkytyksen eli pre-eklampsian tyypillisimpiä oireita ovat korkea verenpaine, voimakas turvotus, jyrkkä painonnousu ja päänsärky. Pre-eklampsiaa esiintyy noin 5-10% raskauksista. Jos epäilet, ettei kaikki ole kunnossa, ota yhteyttä neuvolaan, jossa tilanne voidaan tarkistaa.\nRaskausviikot 23-24 (22+0 - 23+6)\nRaskausviikon 23 alussa sikiö on 20 viikkoa vanha, 27cm pitkä ja painaa noin 450g.\nSikiö alkaa jo liikutella silmiään ja heilutella käsiä ja jalkojaan vimmatusti. Saatat tuntea liikkeet jo hyvinkin selvästi. Jalkojen ja käsien lihakset voimistuvat, jolloin liikkeetkin tuntuvat voimakkaammin. Pojilla kivekset alkavat laskeutua kohti kivespusseja.\nSaatat huomata raskausarpia, kun ihosi yrittää sopeutua ja pysyä kasvavan kohdun tahdissa. Raskausarpia syntyy, kun iho venyy ja ihonalaiseen kerrokseen syntyy repeämiä. Raskausarvet ovat alkuun punaisia, mutta vaalenevat synnytyksen jälkeen.\nMuistathan, että potkujen tuntemukset ovat jokaisella yksilöllisiä ja siihen vaikuttaa istukan paikka, kohdun ja lapsen asento jne. Älä vertaa omaa raskauttasi muihin, vaan nauti sinun ja vauvasi yhteisestä matkasta!\nJos lapsesi syntyisi tällä viikolla, se olisi pikkukeskonen. Sillä olisi paljon isoja haasteita edessään, mutta pienimmät pikkukeskoset ovat syntyneet tällä viikolla ja selvinneet.\nRaskausviikon 24 alussa sikiö on 21 viikkoa vanha, 28cm pitkä ja painaa noin 500g.\nKovat äänet saattavat saada sikiön säikähtämään ja potkaisemaan kohdun seinämää. Keuhkot jatkavat kehittymistään ja niissä alkaa kehittymään tällä viikolla tärkeää ainetta surfaktanttia. Sen ansiosta keuhkot eivät mene kasaan, kun lapsi hengittää ulos. Surfaktantin puute on yksi suurimpia vaaroja ennenaikaisesti syntyneillä. Jos ennenaikaisen syntymän uhka on, sikiölle annetaan steroideja sisältävä ruiske, joka kehittää lapsen keuhkoja nopeammin.\nSokerirasituskoe tehdään raskausviikoilla 24-28 ja sillä selvitetään äidin riskiä raskausajan diabetekseen. Se tehdään nykyään jo melkein kaikille äideille, mutta siihenkin on olemassa kriteerit, millä perusteella se nähdään tarpeelliseksi tehdä.\nVoit lukea lisää raskausdiabeteksesta ja sokerirasituskokeesta: https://www.diabetes.fi/diabetes/raskausdiabetes\nRaskausviikot 25-43 - Raskauden viimeinen kolmannes\nViimeisen raskauskolmannekseen mennessä sikiön elintoiminnot ovat jo kypsyneet ja viimeisten raskausviikkojen aikana sikiö jopa kolminkertaistaa oman painonsa ja alkaa olemaan päivä päivältä valmiimpi elämään kohdun ulkopuolella.\nSikiön kova kasvu vaikuttaa väistämättä äidin vointiin, nämä näkyvät yleensä fyysisinä vaivoina ja rajoitteina. Äitiysloma alkaa kuukautta ennen laskettua-aikaa, jolloin kerätään voimia synnytykseen ja erityisesti vauva-aikaa varten.\nRaskausviikot 25-26 (24+0 - 25+6)\nRaskausviikon 25 alussa sikiö on 22 viikkoa vanha, 29cm pitkä ja painaa noin 650g.\nKuuloaisti kehittyy ja sikiö kuulee äänet kohtuun asti. Sikiö tunnistaa äänesi ja esimerkiksi muistaa lempilaulusi myöhemminkin. Sen lisäksi tasapainoelin alkaa muodostua ja sikiö hahmottaa itsensä ja asentonsa entistä paremmin.\nSikiö alkaa täyttää kohdun ja tunnet liikkeet vielä selvemmin.\nPikkuhiljaa painopiste alkaa vatsan kasvaessa siirtyä eteen ja alaspäin. On erityisen tärkeää muistaa pitää hyvä ryhti, nimittäin usein äidit vaistomaisesti nojaavat ylävartaloaan taaksepäin tasatakseen vatsan painoa. Silloin usein selkälihakset kipeytyy ja ryhti huononee, jolloin selkärangalle aiheutuu turhaa painetta ja rasitusta.\nRaskausviikon 26 alussa sikiö on 23 viikkoa vanha, 30cm pitkä ja painaa noin 800g.\nSilmäripset ilmestyvät silmäluomiin tällä viikolla ja pidempiä hiuksia alkaa kasvaa päähän. Sikiö alkaa näyttää jo pieneltä sopusuhtaiselta vauvalta.\nJos lapsi alkaisi syntymään ennenaikaisesti, näillä viikoilla hänellä olisi jo hyvät mahdollisuudet selviytyä.\nVatsan iho voi alkaa kutista näillä viikoilla, koska vatsa kasvaa ja iho joutuu venymään. Vatsan ihoa ei kannata raapia, vaan öljytä ja rasvata huolella joka päivä. Rasvauksen jälkeen ihosta tulee kostea ja kimmoisa, jolloin ihon on myös helpompi venyä. Säännöllisellä rasvauksella ja kosteutuksella voidaan osittain ehkäistä mahdollisia raskausarpia. Toki raskausarpien syntyyn vaikuttaa myös moni muu asia.\nRaskausviikot 27-28 (26+0 - 27+6)\nRaskausviikon 27 alussa sikiö on 24 viikkoa vanha, 31cm pitkä ja painaa noin 900g.\nSikiö alkaa reagoida kohdun ulkopuolelta tulevaan valoon. Mitä pinkeämmäksi vatsa kasvaa ja iho kiristyy, sitä enemmän valoa suodattuu kohtuun.\nSeuraava kuukausi on ison kasvun aikaa se sikiölle sekä pituudessa että painossa. Myös vatsa kasvaa kovaa vauhtia, joten ihon kosteuttaminen on viimeistään nyt jo tärkeää kun iho alkaa kunnolla venymään\nRaskausviikon 28 alussa sikiö on 25 viikkoa vanha, 32 cm pitkä ja painaa noin 1000g.\nNyt ollaan jo loppusuoran alussa, nimittäin tällä viikolla alkaa raskauden viimeinen kolmannes. Olet varmasti jo huomannut, että hengästyt helposti toimissasi. Tämä johtuu siitä että ylöspäin työntyvä kohtu työntää sisäelimiäsi ylöspäin rintaonteloon. Sen vuoksi syvään hengittäminen on hankalampaa ja hengästyt tavallista helpommin. Keuhkojesi hapenottokapasiteetti on kuitenkin raskauden aikana suurempi kuin muulloin. Kehossasi lisääntynhyt verimäärä on lisääntynyt lapsen hapensaannin turvaamiseksi ja hapekasta verta riittää varmasti molempien tarpeisiin.\nNauti liikkunnasta edelleen, on tärkeää vahvistaa lihaksiasi ja koko kehoasi tulevia viikkoja varten ja synnytystä varten. Äidin liikunnallisuus vahvistaa myös sikiön sydäntä ja verisuonia.\nSikiön uni- ja valverytmi alkaa olla jo huomattavasti selkeämpi ja aistit terävöityvät. Tällä viikolla sikiö alkaa availla silmiään. Olet ehkä huomannutkin ja pannut merkille, mihin aikaan päivästä sikiö on aktiivinen ja milloin on unien aika. Usein uni- ja valverytmit toistuvatkin päivittäin samaan aikaan ja usein syntymän jälkeen sama rytmi jatkuu, joka sikiöllä on ollut loppuraskaudessa.\nRaskausviikot 29-30 (28+0 29+6)\nRaskausviikon 29 alussa sikiö on 26 viikkoa vanha, 33,5 cm pitkä ja painaa noin 1100g.\nSikiö osaa jo avata ja sulkea silmiään tietoisesti sekä imeä ja niellä. Keuhkot ovat kehittyneen niin, että ne pystyvät hengittämään ilmaa. Lisäksi sikiön keskushermosto on jo niin kehittynyt, että hän itse pystyy säätelemään omaa ruumiinlämpöään. Puuttuva rasvakerros kuitenkin tekee hankalaa siitä kohdun ulkopuolella, sillä sikiön kehosta tällä hetkellä rasvaa on vasta 2-3%. Näillä raskausviikolla myös poikien kivekset laskeutuvat kivespusseihin.\nOlet saattanut huomata närästyksen oireita, jotka kuuluvat melko monen odottajan loppuraskauteen. Närästys ja happamat röyhtäisyt voivat olla jopa todella voimakkaita näillä raskausviikoilla. Oireet johtuvat, siitä että raskauden aikana ruokatorven ja mahalaukun välissä sijaitseva sulkijalihas heikentyy ja siksi mahahappoja pääsee helpommin ylös ruokatorveen.\nJos kärsit raskauden aikaisesta närästyksestä on tärkeä keskittyä syömään rauhallisesti ja pureskelemaan huolella. Myös pienemmät annoskoot, eri ruoka-aineiden testaaminen sekä makuuasennon tai kumartelun välttäminen heti ruokailun jälkeen voivat lieventää närästystä.\nRaskausviikon 30 alussa sikiö on 27 viikkoa vanha, 35 cm pitkä ja painaa noin 1350g.\nTällä raskausviikolla lapsen pää alkaa olemaan oikean kokoinen suhteessa muuhun hänen kehoonsa ja aivot alkavat olla myös kehittyneet. Lapsella on jo muisti ja hän alkaa reagoimaan tapahtumiin. Monet tutkimukset ovat osoittaneet, että tutut äänet, kuten musiikki voivat rauhoittaa sikiön liikkeitä ja sydämen sykettä. Nämä toistuvat muistin kehittyessä.\nPainosi nousee nyt raskauden viimeisellä kolmanneksella nopeasti, vaikkakin painonousu on todella yksilöllistä. Painonnousua tarkkaillaan neuvolakäynneillä tiuhaan ja alan ammattilaiset osaavat antaa ohjeita ja apua tarvittaessa.\nLoppuraskaudessa saatat tuntea itsesi jo hieman väsyneemmäksi tai sitten olet täynnä tarmoa. Muista nauttia ainutlaatuisista hetkistä kun tunnet sisälläsi jo vahvoja liikkeitä. Pienet levähdystauot arkiaskareiden lomassa ovat loistavia hengähdystaukoja: Käy makuulleen, kuulostele ja tunnustele liikkeitä, näitä tuntemuksia tulee varmasti myöhemmin ikävä!\nRaskausviikot 31-32 (30+0 - 31+6)\nRaskausviikon 31 alussa sikiö on 28 viikkoa vanha, 36 cm pitkä ja painaa noin 1600 g.\nSikiön aivot kehittyvät kovaa vauhtia ja hän tulee yhä enemmän tietoiseksi itsestään ja ympäristöstään. Untuvakarvoitus alkaa hävitä ja esimerkiksi hiukset alkavat erottumaan selkeämmin päästä. Untuvakerros säilyy pisimpään lapsen selässä ja olkapäillä, jota voi ihastella vielä vastasyntyneeltä.\nNäiden raskausviikkojen aikana ihonalainen rasvakerros paksuuntuu ja silottaa ihoa. Rasva eristää ja toimii tärkeänä energian lähteenä syntymän jälkeisinä päivinä.\nSaatat alkaa jo tuntemaan sikiön potkuja enenevissä määrin kylkiluiden ja pallean suunnalla, myös lantionalueella tai lonkan tienoilla voit tuntea kovan päälaen, joka tarkoittaa sitä että sikiö on kääntynyt pää alaspäin, valmistautumaan synnytykseen.\nRaskaus alkaa olemaan jo niin pitkällä, että vatsa painaa ja sen koko alkaa rajaamaan normaaleja liikeratoja. Lantion alueen liitokset ja lantionpohjan lihakset löystyvät vatsan painosta sekä synnytykseen valmistelevan relaksiini-hormonin vaikutuksesta. Lantion löystyminen voi aiheuttaa kiputiloja, joita kutsutaan liitoskivuiksi. Liitoskivuista on tulossa oma artikkelinsa, josta saat mm. vinkkejä niiden lieventämiseen!\nRaskaana ollessa kehon nestemäärä tavanomaista suurempi, ja samanaikaisesti hormonit veltostuttavat osaa lihaksistosta. Tämän johdosta verisuonten läpät, jotka kuljettavat verta takaisin sydämeen, toimivat huonommin ja verenkierto hidastuu. Syntyy suonikohjuja – ja peräpukamia. Raskaana ollessa kehon nestemäärä on lisääntynyt ja samanaikaisesti hormonit veltostuttavat osaa lihaksistosta. Verisuonten läpät, jotka kuljettavat verta takaisin sydämeen toimivat huonommin ja verenkierto hidastuu. Tämän vuoksi osalle raskaana olevista voi kehittyä suonikohjuja. Myös peräpukamat ovat yleisiä raskauden aikana. Säännöllinen liikunta sekä jalkojen lepuuttaminen jalat vatsaa korkeammalla parantaa veren virtaamista takaisin sydämeen ja voi ehkäistä suonikohjujen ja peräpukamien syntymistä.\nRaskausviikon 32 alussa sikiö on 29 viikkoa vanha, 37 cm pitkä ja painaa noin 1750 g.\nJoko olet tuntenut sikiön hikottelua?\nHikka saattaa tuntua pieninä nykivinä liikkeinä. Tällä nikottelulla on tarkoituksensa, sillä se valmistaa sikiön keuhkoja hengittämiseen. Lisäksi sikiö harjoittelee jo reippaasti nielemistä ja pissaa sen vuoksi jopa puolisen litraa virtsaa lapsiveteen päivittäin. Äkkiseltään saattaa kuulostaa epähygieeniseltä, mutta lapsivesi uusiutuu joka kolmas tunti.\nVatsan kasvaessa iho venyy ja näin valoa pääsee yhä enemmän kohtuun. Näillä raskausviikoilla sikiö voi jo reagoida valoon, kurkotella sitä kohti tai yrittää seurata sitä silmillään.\nLoppuraskaudessa keho alkaa valmistautumaan tulevaan synnytykseen ja olet jo saattanut tuntea harjoitussupistuksia. Harjoitussupistuksissa vatsalihakset jännittyvät ja vatsa tuntuu kiinteältä. Nämä eivät ole yleensä kivuliaita tai kontrolloitavissa. Harjoitussupistukset eroavat oikeista supistuksista sillä, että ne ovat yleensä epäsäännöllisiä ja häviävät asentoa vaihtaessa tai liikkeessä. Oikeat supistukset eivät katoa minnekään, vaan niiden voimakkuus kasvaa tasaisesti.\nP.s. Jos odotat kaksosia, kohtusi on todennäköisesti yhtä iso nyt kuin laskettuna aikana synnyttävän yhden lapsen äidin!\nRaskausviikot 33-34 (32+0 - 32+6)\nRaskausviikon 33 alussa sikiö on 30 viikkoa vanha, 38 cm pitkä ja painaa noin 1800 g.\nSikiön pituuskasvu alkaa näillä raskausviikoilla hidastumaan, mutta paino alkaa nousta. Sikiä kerää rasvakudosta kehoonsa ja valmistautuu elämään kohdun ulkopuolella. Sikiön massan kasvaessa kohdussa oleva tila alkaa käydä pieneksi. Tästä syystä sikiö alkaa koukistamaan jalkojaan ja kiertymään yhä tiivimmälle kippuralle. On hyvin normaalia, että potkut eivät ole enää yhtä voimakkaita ja liikkeet saattavat tuntua enemmän vauvan muljahduksilta kohdussa.\nNäillä viikoilla syntynyttä lasta kutsutaan keskoseksi. Selviytymisennuste on kuitenkin erittäin hyvä, sillä kriittisimmät viikot ovat jo takanapäin. Todennäköistä on, että vastasyntynyttä keskosta seurataan 1-3 viikkoa syntymän jälkeen sairaalassa.\nKeskosilla yleisin ongelma ennenaikaisuuden vuoksi on verensokerin ylläpitäminen maksan ja muiden sisäelimien harjoitellessa vielä toimintaansa. Maksa ei kykene käsittelemään veren punasolujen hajoamistuotteita ja vereen alkaa kertyä bilirubiinia. Tästä voi syntyä ns. keltaisuutta, jota hoidetaan sinivalohoidolla. Hengitystä täytyy myös tarkkailla hengityskatkosten vuoksi, sillä näin pieni vauva voi “unohtaa”, ettei olekaan enää kohdussa.\nNärästysoireet saattavat nyt vaivata entistä enemmän kasvavan kohdun myötä.\nSyö pieniä annoksia, jotta mahalaukku ei täyty kerralla liiaksi.\nKokeile lieventää poltetta hapanmaitotuotteilla, nämä helpottavat monen oireita!\nSynnytys lähestyy ja se saattaa mietityttää ja herättää monenlaisia tunteita. Jokainen synnytys on ainutlaatuinen kokemus ja sen kulkua ei voi etukäteen ennustaa. Synnytysvalmennusta tarjotaan äitiysneuvolassa, joka sisältää hyvää tietoa synnytykseen ja vanhemmuuteen valmistautumisesta.\nSynnytykseen liittyvistä toiveista ja ajatuksista on hyvä puhua rohkeasti äitiysneuvolassa, jossa he osaavat auttaa.\nRaskausviikon 34 alussa sikiö on 31 viikkoa vanha, 38 cm pitkä ja painaa noin 1800 g.\nSikiön aivotoiminta on jo niin kehittynyt, että hän alkaa näkemään unia. Nopea sikiön massan kasvu jatkuu kerätessään itselle rasvakerrosta. Hermoyhteydet ja aivojen poimut ovat kasvaneet siihen pisteeseen, että hänellä on mahdollisuus nähdä unia. Myös sikiön pupillit alkavat reagoimaan valoon.\nOnko raskaus alkanut vaikuttamaan yöuniisi?\nMonien odottajien unet muuttuvat loppuraskaudessa katkonaisiksi mahan kasvaessa ja kiristäessä keskivartaloa. Suuri kohtu painaa myös virtsarakkoa, joka useimmalla vaatii yön aikana useamman pissalla käyntikerran. Raskausmahan ollessa jo iso, oikean asennon löytäminen sängyssä saattaa olla hankalaa. Kokeile ottaa itsellesi tyynyjä tukemaan vartaloasi ja mahaa! Esimerkiksi tyynyt jalkojen välissä ja vatsan kohdalla voivat tasapainottaa kehoa ja auttaa saamaan miellyttävämmän nukkumisasennon.\nRaskausviikot 35-36 (34+0 - 35+6)\nRaskausviikon 35 alussa sikiö on 32 viikkoa vanha, 41 cm pitkä ja painaa noin 2300 g.\nSikiö harjoittelee jo näillä raskausviikoilla kohdussa nukkumisen ja valveillaolon eroa. Hän aukoo silmiään hereillä ollessa ja sulkee ne nukkuessaan. Myös tämä taito on todella tarpeellinen syntymän jälkeen.\nNäillä raskausviikoilla syntyessään lapsesi laskettaisiin enää “hieman ennenaikaiseksi” keskoseksi. Hieman ennenaikaiseksi lasketaan ennen 37. raskausviikkoa syntyneet lapset ja siitä viikosta lähtien he ovat täysiaikaisia.\n“Hieman ennenaikaiset ” keskoset eivät välttämättä tarvitse lainkaan erityistä tarkkailua tai hoitotoimenpiteitä, mutta syöminen saattaa käynnistyä täysiaikaista hitaammin. Myös keltaisuutta saattaa esiintyä maksan vielä harjoitellessa toimintaansa.\nOlet varmaan huomannut, kuinka raskaushormonit ovat kasvattaneet rintojasi ja myös maitorauhaset alkavat täyttymään maidolla. On normaalia, että rinnoista saattaa tihkua nestettä. Tätä kellertävää ensimaitoa kutsutaan kolostrumiksi, joka on täynnä vasta-aineita ja on erittäin ravitsevaa. Vastasyntyneen vatsa on vain marmorikuulan kokoinen, joten sinne mahtuu vain hyvin pieni määrä ravitsevaa ensimaitoa.\nMonet odottajat jäävät näihin aikoihin äitiyslomalle. Äitiysvapaa alkaa 30-50 arkipäivää ennen laskettua aikaa. Nämä raskausviikot ovat tärkeää aikaa kerätä voimia tulevaan synnytykseen ja uudenlaiseen arkeen.\nTee niitä asioita, joista nautit eniten ja muista levätä!\nRaskausviikon 36 alussa sikiö on 33 viikkoa vanha, 42,5 cm pitkä ja painaa noin 2500 g.\nSikiö on nyt lähes täysin kehittynyt, mutta ei vielä aivan valmis tähän maailmaan. Sen tärkein tehtävä on kasvaa kohdussa vielä muutaman viikon ajan. Sikiö kerryttää massaa nyt hurjaa tahtia, jopa 200 grammaa viikossa.\nMikäli synnytys alkaa näillä raskausviikoilla lapsi todennäköisesti tarvitsee hoitoa esimerkiksi keltaisuuden vuoksi.\nSikiön kosketusrefleksi on kehittynyt jo täydelliseksi kämmenissä. Jos voisit tarjota sormeasi sikiön kämmenelle, hän pystyisi jo tarttumaan siihen. Hän hapuilee jo kohdussa otetta napanuorasta ja tutkii sitä puristelemalla.\nMikäli sikiö ei ole vielä kääntynyt pää alaspäin vaan hänellä on jalat kohti kylkiluita sanotaan hänen olevan “perätilassa”. Tässä tapauksessa ja näillä raskausviikoilla tehdään yleensä synnytystapa-arvio, jonka avulla määritetään vauvan mahdollisuudet syntyä alakautta ja puntaroidaan, onko tarvetta sektiolle. Perätilassa olevaa lasta voidaan myös yrittää kääntää sairaalaolosuhteissa, tekemällä ns. “ulkokäännöstä”, jossa lasta yritetään kääntää vatsanpeitteiden päältä.\nOletko pakannut vielä sairaalakassia?\nViralliseen laskettuun aikaan on vielä kuukausi, mutta sairaalakassi on hyvä pakata odottamaan. Kaikki lapset eivät odota laskettuun aikaan, joten on tärkeää valmistautua synnytykseen ja sairaalakassi on siihen yksi hyvä askel.\nLapsesi kuulo ja muisti ovat tällä hetkellä jo hyvin kehittyneet, joten edelleen kannattaa hyräillä esimerkiksi kehtolaulua, jota voit käyttää myös syntymän jälkeen. Tämä auttaa lasta tuntemaan olonsa turvalliseksi kohdun ulkopuolella.\nRaskausviikot 37-38 (36+0 - 37+6)\nRaskausviikon 37 alussa sikiö on 34 viikkoa vanha, 44 cm pitkä ja painaa noin 2700 g.\nKohdussasi liikkuu jo suloisuutta ja pyöreyttä saanut pieni vauva. Rasvakerroksen kerääminen on alkanut tuottaa tulosta ja ihopoimuja kehittyy esimerkiksi polviin, ranteisiin ja niskaan. Rasvakerroksen paino on nyt noin 15% sikiön painosta ja osuus nousee synnytykseen asti. Synnytyksen jälkeen lapsen paino kääntyy laskuun hetkeksi, koska ravinnon saanti kokee muutoksen istukasta saadusta ravinnosta ulkoiseen ruokintaan. Painonlasku on täysin normaalia ja kääntyy nousuun normaalisti parin päivän jälkeen syntymästä.\nTällä hetkellä voit huomata hengästyväsi entistä helpommin, sillä kohtu on nyt korkeimmillaan rintalastan alapuolella. Tämä aiheuttaa monelle odottajalle hengästymisen lisäksi ruoansulatusvaivoja sekä kipua kylkikaaren alla. Lapsi ja kohtu painavat rintakehää ylöspäin ja samalla alimmat kylkiluut joustavat ulospäin. Lohdutuksen sanana tämä hieman tukalampi jakso päättyy kohta ja pystyt taas hengittämään helpommin!\nLapsen pää kiinnittyy näillä raskausviikoilla lantioon ja kohtu laskeutuu alemmas. Kun kohdun painopiste siirtyy alemmas tämä lisää yleensä painetta virtsarakkoon ja pissaamisen tarve lisääntyy.\nOn ymmärrettävää, että ison vatsan kanssa eläminen alkaa olemaan jo melko tukalaa ja haaveet omasta vanhasta kehosta saattavat olla mielen päällä…\nMuista silti nauttia näistä viimeisistä raskausviikoista, tulet vielä haikeana muistelemaan tätä aikaa!\nRaskausviikon 38 alussa sikiö on 35 viikkoa vanha, 46 cm pitkä ja painaa noin 2950 g.\nLapsesi on nyt virallisesti täysiaikainen. Sikiön kehityksessä ei tapahdu enää suurempia askeleita, vain pientä hienosäätöä. Sikiö keskittyy kasvattamaan rasvakerrostaan synnytykseen asti.\nSynnytys on jo lähellä. Toisilla se voi lähteä käyntiin siinä silmänräpäyksessä ja toisilla odotus voi kestää vielä kuukauden. Et voi tietää kumpaan joukkoon sinä kuulut. Synnytyksen odottelun sijaan kannattaa nauttia jäljellä olevasta raskausajasta. Tee niitä asioita mistä nautit ja saat voimaa! On hyvä myös käsitellä oman raskausajan päättymistä, ajatus voi olla samalla sekä innostava, pelottava, mutta voi tuntua myös haikealta.\nOletko vielä ottanut kuvaa raskausmahasta muistoksi? Ota viimeistään nyt!\nAjatus voi nyt tuntua epämukavalta, mutta se on varmasti tärkeä muisto sinulle ja lapsellesi myöhemmin.\nRaskausviikot 39-40 (38+0 - 39+6)\nRaskausviikon 39 alussa sikiö on 36 viikkoa vanha, 48 cm pitkä ja painaa noin 3200 g.\nSikiön luusto vahvistuu päivä päivältä ja esimerkiksi käden otteet ovat yhä lujempia. Kuitenkaan kaikki kehon osat eivät ole vielä kovia synnytykseen mennessä ja sillä on syynsä. Lapsen päälaen aukileet eivät ole vielä luutuneet, sillä ne joustavat synnytyksessä sekä pään vauhdikkaan kasvun aikana kahden ensimmäisen ikävuoden ajan. Aukileiden ansiota lapsen pää mukautuu synnytyskanavaan ja tämä saattaa näkyä lapsen pään muodossa heti syntymän jälkeen, mutta palautuu kyllä nopeasti luonnolliseen muotoonsa.\nOletko huomannut olossa heikotusta selinmakuulla ollessasi?\nMakuuasennossa tai kauemmin paikallaan istuessa odottaja saattaa tuntea olonsa huteraksi ja pahoinvoivaksi. Suuri kohtu painaa herkästi selkärangan lähellä yhtä isointa laskimoa ja hidastaa veren virtaamista takaisin sydämeen, josta oireet johtuvat. Se ei ole vaarallista, mutta epämukavaa ja vaiva korostu usein selinmakuulla. Monille makuuasennoista paras on olla vasemmalla kyljellään, sillä silloin kohdun paino vaikuttaa vähiten verenkiertoon.\nRaskausviikon 40 alussa sikiö on 37 viikkoa vanha, 49 cm pitkä ja painaa noin 3400 g.\nTällä hetkellä lapsesi pää ja vatsa ovat nyt ympärysmitaltaan suurin piirtein yhtä suuret. Kohdussa oleva tila on aika vähissä ja sikiö on käpertynyt niin pieneen tilaan kuin mahdollista.\nRaskausmaha on jo aika pinkeä ja siksi voit erottaa sikiön pienetkin liikkeet jo mahan päältä.\nÄidin vasta-aineita siirtyy nyt loppuraskaudessa istukan kautta lapseen. Jotkut vasta-aineet siirtyvät myös lapsiveteen, jotka sikiö nieleskellessään saa ne sitäkin kautta itselleen. Nämä vasta-aineet suojaavat lasta osalta sairauksia ensimmäisten elinkuukausien aikana ja ovat siksi todella tärkeitä.\nEnnen syntymää saadut vasta-aineet toimivat tehokkaimmin ensimmäisen puolen vuoden ajan. Lisäksi imetyksen aikana lapsi saa uusia vasta-aineita ja aiemmin saadut vahvistuvat, sillä vasta-aineita kulkeutuu myös äidinmaitoon.\nJaksathan vielä odottaa ja ottaa riittävän rauhallisesti! Ihanteellisin ja riskittömin synnytystilanne on kun sen annetaan käynnistyä luonnollisella tavalla. Yritä valmistautua henkisesti siihen, että vielä voi kulua synnytykseen viikko tai jopa kolme. Nyt on aika kerätä voimia lähestyvään synnytykseen ja vauva-aikaan. Jos edellinen yö on ollut jostain syystä katkonainen, muista olla itsellesi lempeä ja kerätä voimia päivällä, koskaan ei tiedä milloin synnytys alkaa!\nRaskausviikot 41-43 (40+0 - 42+6)\nRaskausviikon 41 alussa sikiö on 38 viikkoa vanha, 51 cm pitkä ja painaa noin 3600 g.\nLapsesi laskettu aika on koittanut, mutta tosiasiassa vain 4% lapsista syntyy laskettuna aikana. Sikiö on nyt tarpeeksi kehittynyt ja kypsynyt, mutta hän itse päättää milloin on aika tulla maailmaan. Synnytyksen alkamisen syytä ei tiede ole vielä pystynyt selvittämään, joten nyt ei auta kuin odottaa kärsivällisesti.\nSikiöllä on jo ihanan pyöreä olomuoto, sillä sikiön suuri maksa tekee vatsasta pyöreän. Hänen ihonsa on vielä läpikuultavan ohut ja ryppyinen. Rintakehä erottuu aiempaa selkeämmin, koska keuhkot valmistautuvat hengittämiseen.\nTiesitkö, että vauvan itkiessä ensimmäisinä viikkoinaan hänellä ei tule kyyneleitä?\nTämä johtuu siitä etteivät kyynelkanavat ole vielä täysin kehittyneet.\nRaskausviikon 42 alussa sikiö on 39 viikkoa vanha, 52 cm pitkä ja painaa noin 3800 g.\nÄlä ole huolissasi, vaikka laskettu aikasi on ohitettu eikä synnytyksesi ei ole vielä käynnistynyt!\nKun raskaus menee kymmenen päivää yli lasketun ajan, odottavalle äidille järjestetään kontrolliaika synnytysosastolle tai äitiyspoliklinikalle. Tarkastuksessa arvioidaan kohdunkaulan tilanne, joka kertoo milloin ja miten synnytys mahdollisesti suunnitellaan käynnistettäväksi. Synnytykset käynnistetään Suomessa yleensä viimeistään 43. raskausviikon alussa, sillä synnytyksen riskit lisääntyvät ensi viikon aikana.\nTällä hetkellä on tärkeintä, että pidät hyvää huolta itsestäsi ja omasta hyvinvoinnistasi ilman ylimääräisiä murheita. Keskity kuulostelemaan lapsesi liikkeitä ja omaa vointiasi, sillä se antaa itsevarmuutta tuleviin päiviin!\nRaskausviikon 43 alussa sikiö on 40 viikkoa vanha, 53 cm pitkä ja painaa noin 4000 g.\nNyt raskaus lasketaan yliaikaiseksi ja tulevina päivinä pääset pohtimaan yhdessä lääkärin ja kätilön kanssa käytäntöä ja ajankohtaa synnytyksen käynnistämiseen sinun ja lapsesi vointia arvioiden.\nMikäli et olisi toivonut synnytystä käynnistettäväksi, muista että Suomessa kaikista synnytyksistä käynnistetään joka neljäs. Ja käynnistämiseen päädytään monien eri syiden vuoksi, joista yliaikaisuus on vain yksi niistä.\nKäynnistys herättelee kehoasi aloittamaan synnytystä, joka yleensä hieman pidentää synnytyksen pituutta ja voi vaatia osakseen enemmän kivunlievitystä.\nTärkeintä kuitenkin on, että sinä ja lapsesi voitte mahdollisimman hyvin. Enää ei mene kauaa kun saat lapsesi syliin!\nVau.fi, Raskausviikot 2020. https://www.vau.fi/raskaus/raskausviikot/\nTerveyskylä.fi / Naistalo.fi, Raskaus ja synnytys, Raskauden tuomat muutokset ja yleiset huolenaiheet 2019. https://www.terveyskyla.fi/naistalo/raskaus-ja-synnytys/raskauden-tuomat-muutokset-ja-yleiset-huolenaiheet\nKuinka liikkua eri raskausviikoilla? Lue tärkeät vinkit täältä!


Vilkas sesonki luvassa – Finavia palkkaa kymmeniä talvityöntekijöitä Lapin lentoasemille\nKun muu Suomi huhkii kesätöissä tai lekottelee lomalla, Lapin lentoasemilla suunnataan jo katseet tulevaan talveen. Finavia etsii nyt Rovaniemen, Kittilän, Enontekiön, Ivalon ja Kuusamon lentoasemille palveluneuvojia ja kunnossapidon ammattilaisia vuoden tärkeimpään sesonkiin, talvikaudelle 2019–2020. Haku on avoinna 28.7. asti.\n– Lentoasemat ovat matkustajalle usein ensikosketus Lappiin, ja haluamme sen olevan paras mahdollinen. Olemme investoineet Lapin lentoasemiin, joilla matkustajamäärät ovat kasvaneet voimakkaasti. Nyt palkkaamme talvikaudelle kymmeniä lisätyöntekijöitä pitämään huolta siitä, että matkustaminen sujuu tulevanakin sesonkina mahdollisimman jouhevasti, Finavian verkostoliiketoiminnan johtaja Jani Jolkkonen kertoo.\nRekrytointi talvikauden tehtäviin on käynnissä 28.7. asti Finavian verkkosivuilla. Palveluneuvojan ja kunnossapidon moniosaajan työt pitävät sisällään monipuolisia tehtäviä ainutlaatuisessa työympäristössä. Finavian lentoasemien työntekijöiltä odotetaan erinomaista palveluasennetta sekä tiimityötaitoja, jotta matkustajan kokemus lentoasemalla on mahdollisimman sujuva.\nKausityöläisille on tarjolla mukava työporukka, lentoasemien kansainvälinen syke ja ympärillä levittäytyvä upea Lapin luonto.\n– Talven sesonkityöt houkuttelevat niin paikallisia kuin kauempaakin tulevia, Jolkkonen sanoo.\nLentoasemat hyödyttävät koko Lapin taloutta\nMatkustajamäärät Lapin lentoasemilla ovat kasvaneet jo vuosia, ja etenkin aasialaisten matkustajien määrä on kasvanut voimakkaasti. Finavia on uudistanut turismille keskeisiä Rovaniemen, Kittilän ja Ivalon lentoasemia 55 miljoonan euron investointiohjelmalla kahden viime vuoden aikana.\nNyt loppusuoralla olevien uudistusten tavoitteena on parantaa asiakaskokemusta, nostaa palvelutasoa ja kapasiteettia sekä varmistaa turvallinen liikennöinti lentojen ja matkustajamäärien yhä kasvaessa.\nInvestointien myötä Lapin lentoasemat ovat valmiita palvelemaan yhteensä kahta miljoonaa vuosittaista matkustajaa. Rovaniemen lentoasemalla matkustajia oli viime vuonna 644 144, ja kuluvana vuonna matkustajamäärät Rovaniemellä ovat kasvaneet Finavian lentoasemista suhteessa eniten. Parhaillaan lentoasemalla viimeistellään matkustajaterminaalin mittavaa laajennusta, jonka on määrä valmistua ennen joulusesonkia.\n– Sekä kasvavat matkustajamäärät että lentoasemien laajennustyöt ovat tarjonneet työmahdollisuuksia Lapin asukkaille ja yrityksille. Matkailubuumi näkyy paikallisissa yrityksissä, ja kaikki palvelusektorin toimijat hotelleista takseihin ja ravintoloista safariyrittäjiin ovat saaneet osansa turismin kasvusta, Jolkkonen kertoo.\nKatso tästä avoimet talvisesongin työpaikat Lapin lentoasemilla\nFinavia on lentoasemayhtiö, jonka tavoitteena on tehdä matkustamisesta sujuvaa ja mutkatonta. Mahdollistamme suomalaisille Pohjois-Euroopan parhaat yhteydet maailmalle sekä edistämme Suomen saavutettavuutta houkuttelevana matkakohteena. Lentokenttäverkostoomme kuluu 21 lentoasemaa eri puolilla Suomea. Helsinki-Vantaa on Pohjois-Euroopan johtava kauko- ja vaihtoliikenteen lentokenttä. Lapin lentoasemat ovat osaltaan mahdollistaneet Suomen matkailun ja turismin kehityksen ja nousun maailman maineeseen. Toimintamme kulmakiviä ovat vastuullisuus, turvallisuus, asiakaskokemus ja uudistuminen. Vuoden 2018 liikevaihto oli 377 miljoonaa euroa ja konsernin henkilöstömäärä 2 850.\nYhdysvaltain ilmavoimien komentaja vieraili Suomessa\nYhdysvaltain ilmavoimien komentaja, kenraali David L. Goldfein vieraili Suomessa 14.-15. heinäkuuta. Vierailun isäntänä toimi ilmavoimien komentaja, kenraalimajuri Pasi Jokinen.\nVierailun yhteydessä Suomen ja Yhdysvaltain ilmavoimien komentajat keskustelivat maiden väliseen puolustusyhteistyöhön liittyvistä ajankohtaisista asioista. Kenraali Goldfeinin delegaation vierailuun kuuluivat käynnit Ilmavoimien esikunnassa, Ilmasotakoulussa ja Karjalan lennostossa.\nPuolustusvoimain komentaja, kenraali Jarmo Lindberg tapasi kenraali Goldfeinin Tikkakoskella sunnuntaina 14. heinäkuuta. Vieraat tutustuivat päivän aikana myös Ilmavoimien esikunnan toimintaan sekä ilmavoimien ohjaajien todellista ja virtuaalista ympäristöä yhdistävään Live, Virtual & Constructive (LVC) -koulutukseen.\n‒ On kunnia vierailla täällä. Arvostamme Suomea vahvana Yhdysvaltain ja Naton kumppanivaltiona. Odotamme Suomen ilmavoimien kanssa tehtävän yhteistyön jatkuvan sekä korkeatasoisessa harjoitustoiminnassa että koulutuksessa, kenraali Goldfein totesi.\nMaanantaina 15. heinäkuuta kenraali Goldfeinin delegaatio ja Yhdysvaltain Suomen-suurlähettiläs Robert F. Pence vierailivat Rissalassa tutustuen ilmavoimien F/A-18 Hornet -monitoimihävittäjäkalustoon ja Karjalan lennoston toimintaan.\nKaupunginhallitus on hyväksynyt Budapest Aircraft Service (BASe) Ltd:n tarjouksen lentoliikenteen harjoittamisesta Porin ja Helsingin välille. Sopimuskausi alkaa 1.8.2019 ja on julkisen palveluvelvoitteen mukainen.\nLennot alkavat heti 1. elokuuta. Lentoyhteyteen kuuluu kolme lähtöä sekä Porista että Helsingistä joka arkipäivä. Väliä liikennöidään kaksimoottorisella EMBRAER EMB120 Brasilia -lentokoneella, johon mahtuu 30 matkustajaa. Liput tulevat myyntiin ensi viikolla, jolloin asiasta tiedotetaan tarkemmin.\nKaupunginjohtaja Aino-Maija Luukkosen mukaan muualta saadut kokemukset osoittavat, että BASe on erittäin luotettava lentoyhtiö, jonka aikataulut pitävät, mikä on erittäin tärkeä asia lentomatkustajien kannalta.\n– Aikataulu on suunniteltu tukemaan erityisesti elinkeinoelämän matkustamista ja sillä pyritään varmistamaan sekä Eurooppaan että Aasiaan suuntautuvat yhteydet. Tietenkin kaikki lentomatkustajat ovat tervetulleita käyttämään yhteyttä. Myöhäinen iltavuoro takaa sen, että liike- ja muut matkustajat pääsevät yöksi kotiin, Luukkonen jatkaa.\nTehty ratkaisu on pitkäjänteinen, koska julkinen palveluvelvoite myönnetty Porin kaupungille vuoden 2022 loppuun asti.\nPorin lentokentän maapalveluista sekä Pori-Helsinki-lentoyhteyden asiakaspalvelusta ja lipunmyynnistä vastaavan Inter Handling Pori Oy:n edustaja Marja Huhtanen on erittäin tyytyväinen päätökseen.\n– Meillä on ollut hyvin aikaa valmistautua yhdessä operaattorin kanssa, jotta lentoliikenne voidaan käynnistää aikataulun mukaisesti.\nLentokoneen tekniset tiedot\nMiehistö: kaksi pilottia ja yksi lentoemäntä/stuertti\nKapasiteetti: 30 matkustajapaikkaa, wc-tila ja keittiötila\nSiipiväli 19,78 m\nKorkeus 6,35 m\nMaksimipaino noustessa 11 990 kg\nVoimanlähde: 2x Pratt&Whitney Canada PW118 (1800 shp each)\n– Maksiminopeus 550 km/h\n– Lentomatka 1750 km (800 km täydellä koneella)\n– Lakikorkeus 8530 m\n– Lähtökiitoon käytettävissä oleva matka: 1420m\n– Collins 5-screen Electronic Flight Instrument System (EFIS)\nKysely: Epäluotettavat lentoyhteydet ajavat yritykset tien päälle\nVarsinaissuomalaiset yritykset toivovat Turun ja Helsingin välisiltä lentoyhteyksiltä lisää luotettavuutta ja enemmän vuoroja. Liittymälentojen huonoksi koetut aikataulut ja kokemukset lentojen peruutuksista ajavat yrityksiä tien päälle.\nYli 50 henkeä työllistävät yritykset kertoivat Turun kauppakamarin toteuttamassa kyselyssä lentävänsä Turun ja Helsingin välillä noin kolmisen sataa meno-paluu-liittymälentoa kuukaudessa.\nAvoimissa vastauksissa korostuivat selvästi lentoyhteyksien epävarmuus sekä jatkoyhteyksiin huonosti sopivat lentoajat. Nykyisillä lentomäärillä erityisesti Kaukoidän jatkolentoihin sovitetut yhteydet koettiin usein aikataulujen osalta haasteellisiksi. Aikaa lentojen väliin jää usein joko liikaa tai liian vähän. Lentojen välinen odotusaika saattaa venyä kohtuuttoman pitkäksi myös Helsingistä Turkuun päin matkustettaessa, mikä pakottaa monet kulkemaan välin omalla autolla.\nKyselyn vastausten perusteella autolla matkustaminen onkin useimmiten yritysten kannalta käytännöllisin tapa matkustaa Helsinki-Vantaan lentoasemalle. Moni vastaaja koki Turku-Helsinki lentoyhteyden hintalaatusuhteen heikoksi.\n”Nyttemmin on esiintynyt lentojen korvaamista bussilla, josta aiheutunut yhteyksien menettämisestä johtuneita viivästyksiä ja vakavia ongelmia yrityksen asioiden hoitamisessa. Näin ei kerta kaikkiaan voi toimia”, kommentoi eräs vastaaja.\nMyös yritysten usein toivoma Kööpenhaminan yhteys nousi moneen otteeseen esille, vaikka kyselyn aiheena olivat Turun ja Helsingin väliset yhteydet. Koska Turusta ei aina pääse kovin kätevästi haluamalleen jatkolennolle, nähdään Kööpenhamina hyvänä välietappina niin Euroopan sisällä kuin esimerkiksi Yhdysvaltoihinkin matkustettaessa.\n“Hyvä saavutettavuus on alueen elinkeinoelämälle elinehto. Turun lentoasemalla on monia vetovoimatekijöitä, kuten hyvä sijainti ja kulkuyhteydet sekä nopeat muodollisuudet. Lentoyhteyksien tarjonnasta ja luotettavuudesta huolehtiminen ovat edellytyksiä sille, että lentoaseman koko potentiaali tulee hyödynnettyä, sanoo Turun kauppakamarin edunvalvontapäällikkö Pauliina Forsman.\nTiedot ilmenevät Turun kauppakamarin toteuttamasta yhteyskyselystä, jossa selvitettiin yritysten kokemuksia Turun ja Helsingin välisistä lento-, juna- ja maantieyhteyksistä. Kysely suunnattiin noin 1600:lle varsinaissuomalaisen yrityksen toimitusjohtajalle, ja siihen vastasi yhteensä 185 toimitusjohtajaa. joista yli 50 henkilöä työllistäviä oli 54. Kysely toteutettiin 3.6.–20.6.2019.\nHallinto-oikeus hyväksyi Pyhtää-Redstonen lentokentän ympäristöluvan\nVaasan Hallinto-oikeus hylkäsi tiistaina 9.7. lentokentän ympäristöluvasta tehdyt valitukset. Lentokenttä, ICAO-koodiltaan EFPR, on osa virallista ilmaliikenneverkostoa ja sille on viime talvena myönnetty Traficomin pitolupa.\nPäätös antaa vahvan perustan lentokentän edelleen kehittämiselle. Parhaillaan on menossa kiitotien jatkaminen 1800 metriin. Lentokentälle avataan loppukesästä Ilmatieteen laitoksen sääasema.\nPyhtään kunta julkaisi kesäkuussa havainnekuvat lentokenttäalueen tulevasta yleiskaavasta. Kaava hahmottaa alueella ja sen ympäristöön vahvan teknologiapuiston, työnimellä ”Helsinki-East Aerodrome”. Alueen toimintojen ydin on tulevaisuuden sähköistyvässä ja miehittämättömässä ilmailussa. Dronetoiminta tuo alueelle myös logistiikkapalveluita.\nHelsinki-East Aerodromesta tulee Malmin lentokentän hiipuessa etelärannikon ainoa ammatillisen ilmailun käyttöön sopiva tukikohta ja sijoittumispaikka. Kenttä sijaitsee suoraan E18 -moottoritien liittymässä tunnin matkan päässä pääkaupunkiseudulta.\nIcelandairin lennoilla käyttöön biologisesti hajoavat ruokailuvälineet.\nOlemme yksi ensimmäisistä lentoyhtiöistä, jotka ottavat käyttöön ympäristöystävälliset ruokailuvälineet ennen kuin eurooppalainen kertakäyttömuovikielto astuu voimaan vuonna 2021. Biohajoavat ruokailuvälineet otetaan käyttöön Icelandairin lennoilla seuraavan parin kuukauden aikana.\nNämä ruokailuvälineet ovat kestäviä ja soveltuvat sekä kuumille että kylmille ateriolle. Vielä parempi asia on, että ne eivät päädy kaatopaikalle, koska ne ovat biologisesti hajoavia. Ruokailuvälineet, hammastikku ja pakkaus on valmistettu maissitärkkelyksestä.\nCornstarch-tuotteet tuottavat kasvihuonekaasupäästöjä huomattavasti vähemmän kuin perinteiset muovit koko elinkaarensa aikana. Hiilidioksiidin nettomäärä ei lisäänny tuotteiden hajotessa, koska kasvit, joista nämä tuotteet on valmistettu, myös absorboivat saman määrän hiilidioksidia kasvaessaan. Lisäksi maissitärkkelystuotteet eivät tuota myrkyllisiä savuja, jos niitä poltetaan.\nTämä kehitys on osa ympäristöpolitiikkaa, jonka Icelandair ottaa käyttöön lennoillaan sekä kaikessa yhtiön toiminnassa että työpaikoilla.\nMetsäpalojen lentotähystys – maastopaloja havaitaan ilmasta\nKorkea savu, kuva Jouko Anttila\nTähystyslennot käynnistyivät huhtikuussa, ja ovat laajentuneet kesän edetessä Etelä- Suomesta Pohjois-Pohjanmaalle. Kesäkuun loppuun mennessä lentoja on ollut 206 kpl. Lennoilla on havaittu paloja 53 kertaa ja opastettu pelastustoimen yksiköitä 16 kertaa palopaikalle. Viime vuonna, joka oli toiminnan kannalta poikkeuksellinen, lentoja oli vastaavaan aikaan suoritettu jo yli 900 kpl.\nLentoreitit 2019, Pohjois-Suomen aluehallintovirasto\nLennolle lähdetään, kun Ilmatieteenlaitoksen määrittelemä metsäpaloindeksi nousee yli 4,1 tai 4,3. Indeksin noustessa yli 5,4 reitti lennetään kaksi kertaa päivässä.\nTarpeen vaatiessa tehdään myös epäselvien savuhavaintojen tarkistuslentoja.\nLisäksi lentokoneita käytetään myös pelastustoimen muihin tiedustelu- ja johtamistehtäviin. Tällaisia tehtäviä voivat olla esim. sammutustoiminnan johtolennot, kun paikalla on yksi tai useampi sammutushelikopteri.\nPohjois-Suomen aluehallintoviraston tehtävänä on järjestää metsäpalojen lentotähystys koko Suomessa. Metsäpalojen lentotähystystä suoritetaan normaalisti 1.5-31.8 välisenä aikana, mutta se voidaan poikkeuksellisesti aloittaa jo huhtikuussa ja lopettaa syyskuussa. Lentotähystystä tehdään koko Suomessa 22 reitillä ja palveluntuottajana on yleensä paikallinen ilmailukerho tai ilmailualan yritys.


Kasvuryhmä kannustaa törkeisiin lupauksiin, ICT-talo Elmo lupaa uudistaa koko toimialan | ICT Elmo Oy\nKasvuryhmä kannustaa törkeisiin lupauksiin, ICT-talo Elmo lupaa uudistaa koko toimialan\n6.9.2021 07:40:00 EEST | ICT Elmo Oy\nKasvuryhmä on kasvuhakuisten yritysten foorumi, jossa työskentelytapoihin kuuluu mm. pienryhmäsparraukset. Kuvassa keskellä Elmon toimitusjohtaja Janne Aaltonen. Kuva: Kasvuryhmä.\nKasvuryhmän toimitusjohtaja Katriina Juntunen on tehnyt yritysten strategisten muutosten läpivientiä yli 10 vuotta ja sanoo, että suomalaisyritysten suurin kasvun vipu on kasvutahto.\n"Liian usein kasvun este on kasvutahdon puute. Moni tyytyy nykytilaan, sillä kasvu on aina myös riski. Olemme kuitenkin globaalissa kilpailussa ja jos haluamme pärjätä, tarvitaan kasvua, uudistumista, kansainvälistymistä ja kasvujohtamisen kyvykkyyttä", Juntunen muistuttaa.\nKasvutahdon levittäminen on koko Suomen kannalta tärkeää.\n"Keskisuuret yritykset edustavat noin yhtä prosenttia maamme yrityksistä, mutta tuovat lähes neljänneksen työpaikoista, liikevaihdosta ja viennistä. Sillä on merkittävä vipuvaikutus, jos tämä sektori saadaan kasvuun", Juntunen sanoo.\nMuutos ja kasvu vaativat kykyä luopua\nKasvutahto ja kyky luopua kulkevat rinnakkain: usein kasvupyrähdykseen tarvitaan täysin uutta liiketoimintaa ja uudenlaista organisoitumista, Juntunen muistuttaa.\n"Nämä ovat tosi isoja strategisia muutoksia, mutta samalla täysin mahdollisia. Moni muutoksessa onnistunut yritys jää Kasvuryhmään jakamaan kokemuksiaan, mikä on ollut tosi hieno juttu."\nYksi Kasvuryhmä-yrityksistä on Elmo, joka tuli mukaan toimintaan vuonna 2018. Juntusen mukaan Elmon yrityskulttuurin muutos on kiinnostanut koko ryhmää.\n"Toimitusjohtaja Janne Aaltosen jakamat kokemukset ovat olleet arvokkaita, sillä todella moni yritys on herännyt pohtimaan yrityskulttuurin merkitystä. Kasvu vaatii aina koko organisaation motivaatiota muutokseen, ja Elmolla on tehty määrätietoisia toimenpiteitä sen eteen, että koko porukka on saatu hengittämään, mitä Elmo haluaa olla", Juntunen kommentoi.\nElmon strategia- ja kulttuurimuutos on ollut valtava: vain kolmessa vuodessa talo on muuntautunut paikallisesta operaattorista valtakunnalliseksi ICT-taloksi, johtoryhmä on lakkautettu ja tilalle otettu lean-kulttuuri. Ihmiset on laitettu edelle ja tärkeimmäksi mittariksi asiakaskokemus.\n"Kun päätimme tehdä asiakaskokemuksesta erottuvuustekijämme, hypoteesimme oli, että henkilöstökokemus on laitettava ensimmäisenä kuntoon. Muutosta ei tehdä substanssilla vaan kulttuurilla", Janne Aaltonen sanoo.\nKulttuuria ei voi kopioida, se pitää rakentaa\nElmon muutoksessa Kasvuryhmä on ollut tärkeä tuki ja uskon lujittaja. Elmon törkee lupaus on kasvattaa liikevaihtonsa 25 miljoonaan vuoteen 2025 mennessä. Miten se tehdään?\n"Uskomalla tekemiseemme. 2018 julistimme, että tulemme uudistamaan ICT-toimialan ja muuttamaan palveluiden tuottamisen ja ostamisen tavan. Nyt meillä on jo lähes 50 yritystä pääkaupunkiseudulta, Patrian ja A-Insinöörien kanssa ainutlaatuiset yhteistyömallit ja valtava draivi viedä uudenlainen toimintamalli entistä vahvemmin Helsingin markkinaan."\nAaltonen näkisi mielellään muitakin ICT-taloja Kasvuryhmässä. Se ei ole uhka vaan mahdollisuus koko toimialalle, jota vaivaa edelleen paikoin näkyvä luottamuspula, sanktiomallit ja sopimusten kankeus, jossa “asiakaslähtöisyys” on pelkkä pintakuorrutettu lupaus.\n"Kulttuuri ei ole kopioitavissa - se pitää jokaisen lopulta itse rakentaa. Toisekseen maailma on erilainen puolen vuoden päästä. Kaikki toimijat joutuvat luomaan nahkansa yhä uudelleen, joskaan kaikilla ei toki ole nälkää tai tarvetta uudistua, jos liiketoiminta pyörii sillä, että asiakkailla on ongelmia ja niitä ratkaistaan. Me haluamme sen sijaan ehkäistä ongelmia ja kehittää asiakkaidemme liiketoimintaa ja siinä uskomme “The Elmo Way” -kulttuuriimme."


Erich Apel (3. lokakuuta 1917 Judenbach, Thüringen – 3. joulukuuta 1965 Berliini) oli taloustieteiden tohtori ja DDR:n taloudellisen suunnittelukomission johtaja vuosina 1963–1965. Hän oli varapääministerinä vuosina 1953–1958.\nVuosina 1935–1937 Apel työskenteli konesuunnitteluinsinöörinä posliinitehtaassa Neuhausissa, (Neuhaus am Rennweg), minkä jälkeen hän opiskeli koneinsinööriksi Ilmenaussa 1937–1939. Toisen maailmansodan aikana Apel osallistui rakettiaseiden suunnittelija Wernher von Braunin ohjusaseiden kehittämistyöhön Peenemündessa.\nVuosina 1946–1952 Apel työskenteli Neuvostoliiton rakettitekniikan kehittämistyössä ja vuonna 1952 konerakennusministeriön liiketoiminnan johtajana.\nVuonna 1953 Apel valittiin pääministerin sijaiseksi ja vuonna 1954 Saksan yhdistyneen sosialistisen puolueen SED:n ehdokkaaksiselvennä. Vuonna 1958 Apel nimitettiin SED:n keskuskomitean jäseneksi ja DDR:n kansankamarin edustajaksi.\nDDR:n suunnittelukomission johtajana Apel oli toteuttamassa professori Jevsei Libermanin ajatuksia ideologiasta sosialistisesta markkinataloudesta. Hän kehitti Itä-Saksan taloutta voimakkaasti vuosina 1963–1965. Itä-Saksasta tuli korkeimman elintason saavuttanut sosialistinen maa, "talousihme". Apel yhdisti toiminnassaan uuden tietokonetekniikan, saksalaisten suuryhtiöiden edut ja tehokkuuden.\nApel joutui poliittiseen epäsuosioon, kun Neuvostoliiton johtajat epäilivät hänen tarkoitusperiään. Vuonna 1965 Neuvostoliitto ehdotti viisivuotista kauppasopimusta DDR:lle. Neuvostoliiton puoluejohtaja Leonid Brežnev matkusti henkilökohtaisesti Itä-Berliiniin solmiakseen sopimuksen. Kauppasopimus sitoi Itä-Saksan talouden tiukemmin Neuvostoliiton talouteen. Neuvostoliitto hyötyi entistä enemmän uudesta kauppasopimuksesta taloudellisesti. Tämä oli liikaa Apelille, ja kauppasopimuksen allekirjoituspäivänä hän ampui itsensä.lähde?\n↑ Neues Deutschland vom 20. März 1958\nNoudettu kohteesta ”https://fi.wikipedia.org/w/index.php?title=Erich_Apel&oldid=16245747”\nSivua on viimeksi muutettu 2. helmikuuta 2017 kello 23.44.


Pro - Vuosikatsaus 2018 – Berner Oy\nBerner Pro on ammattilaisen strateginen kumppani. Erikoisosaamisemme keskittyy terveydenhuoltoon, laboratorioalaan, eläinten hyvinvointiin sekä ammattisiivoukseen ja keittiöhygieniaan.\nTuomme markkinoille suomalaisella työllä valmistettuja tuotteita. Oman tuotantomme lisäksi tarjoamme asiakkaidemme käyttöön korkealaatuisia tuotteita ulkomaisilta, alansa huippua edustavilta päämiehiltämme.\nAvasimme vuoden 2017 lopulla proshop.berner.fi -yritysverkkokaupan, jonka ensimmäisen vuoden myynti ylitti kaikki odotukset. Uuden myyntikanavan löysivät ja ottivat heti aktiiviseen käyttöön eläinklinikat ja lemmikkieläinliikkeet, mutta vuoden loppua kohti kasvua tuli lähes kaikista asiakasryhmistämme. Jatkamme työtä edelleen ja tulemme ottamaan digitaaliset vaihtoehdot osaksi kaikkia liiketoimintojamme yhä vahvemmin.\nVuoden 2018 aikana käsihuuhteiden ja muiden infektioiden torjuntaan käytettävien tuotteiden käyttömäärät terveydenhuollossa kasvoivat, ja toimme markkinoille useita uusia tuotteita tähän käyttötarkoitukseen. Johtavana käsihuuhdevalmistajana kehitimme ja testasimme myös alkoholittomia vaihtoehtoja. Pitkän kehitystyön ansiosta tulemme lanseeraamaan vuoden 2019 aikana täysin uudenlaiseen teknologiaan perustuvan tuotteen, jolla vastaamme kasvavaan alkoholivapaiden tuotteiden kysyntään.\nErilaisten teline- ja annostelijaratkaisujen myynnit kasvoivat uusien sairaalarakennusprojektien myötä.\nAnsell leikkaus- ja tutkimuskäsineissä markkina-asemamme säilyi edelleen vahvana ja lanseerasimme uusia innovatiivisia tuotteita, kuten uuden synteettisen kaksoiskäsineen, Gammex PI Glove-in-Gloven.\nKirurgian tuotteissa kasvoimme vahvasti joka sektorilla. Uudet sähkökirurgian tuotteemme saivat markkinoilla hyvän vastaanoton ja laadukkaat kirurgiset instrumenttimme olivat yhä useamman sairaalan ja kirurgin valinta vuonna 2018. Suu- ja leukakirurgian sekä käsikirurgian tuotteissa (KLS Martin) markkina-asemamme vahvistui edelleen. Tarjosimme kyseisten erikoisalojen kirurgeille innovatiivisia ratkaisuja, jotka mahdollistavat myös potilaskohtaisesti räätälöidyt leikkaushoidot.\nOmron-tuotteilla, muun muassa verenpainemittarit, kuumemittarit ja TENS-laite, on edelleen vahva asema suomalaisten apteekkien valikoimassa, kuin myös julkisessa että yksityisessä terveydenhuollossa ammattilaisten työkaluna.\nMyynti sujui ennätystahtiin erityisesti Inforsin bioreaktoreissa ja inkubointiravistelijoissa. Myös huoltopalvelujen myynti kasvoi, ja näkymät myös jatkoon ovat erittäin hyvät.\nLaboratoriotiimimme vahvistui vuoden aikana uusilla rekrytoinneilla ja uudistimme työskentelytapaamme. Vuoden aikana panostimme asiakaskoulutuksiin ja hyödynsimme demolaboratoriotamme laajentuneen portfoliomme esittelyyn asiakkaille.\nVuonna 2018 panostimme avainasiakastyöhön. Nimitimme tiimiin avainasiakaspäällikön syventämään yhteistyötä yksityisten eläinklinikoiden ja eläinklinikkaketjujen kanssa. Työ on poikinut useita mielenkiintoisia kehityshankkeita, joita edistämme seuraavan vuoden aikana yhdessä asiakkaidemme kanssa.\nLanseerasimme Hill’s Prescriprion Diet k/d Early Stage -tuotteet kissoille ja koirille. Kyseessä on tutkittu terapeuttinen ruoka kroonisen munuaisten vajaatoiminnan varhaisvaiheen (IRIS-luokitus 1) tukemiseen.\nKehitimme kasvattajayhteistyötä vuoden aikana. Avasimme www.hillskasvattajat.fi -kuluttajaverkkokaupan, jonka kautta voimme palvella Hill’s kasvattajaklubin jäseniämme nopeammin ja helpommin.\nPuhtaustuotteiden valikoimamme laajeni vuoden aikana, minkä ansiosta Berneristä tuli varteenotettava kokonaistoimittaja ammattisiivous- ja keittiöhygieniakategorioissa.\nAloitimme vuonna 2018 yhteistyön Viledan ammattituotevalikoimalla. Vahva brändi ja näkyvä markkinointi tukevat erinomaisesti Bernerin kokonaisvalikoimaa, ja jo ensimmäisen vuoden aikana tuotteiden myynti lähti liikkeelle erittäin hyvin.\nTeimme tuotekehitystyötä aktiivisesti ja haimme samaan aikaan erilaisia lisäarvoa tuottavia digitaalisia ratkaisuja, joiden avulla saamme kiihdytettyä kasvua tulevaisuudessa. Verkkokauppalanseeraus oli merkittävä askel myös puhtaustuotteille. Verkkokaupan valikoimassa onkin nyt entistä monipuolisempi valikoima tuotteita yritysten tarpeisiin.\nBerner Eesti ja Ordior Eesti\nLaboratoriolaitekauppa sujui hyvin Ordior Eestissä, ja liiketoiminta saavuttikin ennätystuloksensa. Suurimpien päämiesten, Shimadzun ja Fossin, tuotteet myivät hyvin, ja onnistuimme voittamaan kilpailutuksia kilpailijoidemme perinteisesti vahvoilla alueilla.\nMikrobiologiatuotteiden myynti kasvoi edellisvuoteen verrattuna.\nRuotsin-liiketoiminta jatkoi vahvalla pohjalla myös vuonna 2018. Päätuoteryhmä Ansell-leikkauskäsineet menestyi hyvin kilpailutuksissa, ja onnistuimme kaikissa suurimmissa julkisissa hankinnoissa turvaten hyvät näkymät myös seuraaville vuosille.\nAnsell lanseerasi vuoden aikana kaksi merkittävää uutuutta, Ansell Gammex PI Glove-in-Glove -leikkauskäsineen sekä Gammex PI Hybrid -leikkauskäsineen. Glove-in-Glove helpottaa ja nopeuttaa leikkaukseen valmistautumista uudella innovatiivisella pakkauksella, jossa kirurginen alus- ja päällyskäsine ovat pakattuina yhteen, ja käsineiden pukeminen onnistuu yhdellä kertaa. Gammex PI Hybrid taas edustaa täysin uudenlaista hybriditeknologiaa, jossa kaksi synteettistä materiaalia yhdistetään liitoksella, jolloin käsineestä saadaan vahva ja mukava käyttää.\nMyyntiä olivat tukemassa Boden-desinfektioaineet ja Harry Holmsin telineet.


Näin kauniisti suomalaiset puhuvat ystävistään – ”Hän tuntee minut paremmin kuin kukaan muu” - Studio55.fi\nStudio55.fi > Vapaalla Julkaistu 14.02.2017 19:32\n"Olkoon välissä vaikka kuinka pitkä aika, ettei olla nähty, juttua meillä tytöillä piisaa", yksi lukijakyselyn vastaajista kirjoittaa. Kuvituskuva.\n”Lomailimme etelässä kuukauden, kun jäimme leskeksi molemmat”\nYstäväni ja minä täytämme tänä vuonna 70 vuotta. Olemme tavanneet vuonna 1965 ja siitä lähtien tekemisissä. Välillä enemmän ja välillä vähemmän, mutta jutut luistaa kuin ois eilen nähty. Lomailimme etelässä kuukauden, kun jäimme leskeksi molemmat 2015. Eli paljon samaa tapahtunut molemmille, ja olemme kuin toistemme terapeutteja.\n”Tällainen ystävä on kultaakin kalliimpi”\nParas ystäväni on ollut jo yli 50 vuotta yksi ja sama ihminen ja ystävyys jatkuu. Tutustuimme nuorina likkoina, kun asuimme samassa talossa. Yhdessä olemme tehneet mielettömän hauskoja lomamatkoja lähelle ja kauas. Ei ole asiaa, jota emme voisi toisillemme kertoa, ja tiedämme, että jutut ei leviä muiden korviin.\nOlemme tutustuttaneet myös miehet toisilleen, ja heistä on tullut hyviä ystäviä keskenään. Asumme alle 100 kilometrin päässä toisistamme ja tapaamme edelleen säännöllisesti. Matkustelemme nykyisin myös neljään pekkaan. Tällainen ystävä on kultaakin kalliimpi ja uskon, että tunne on molemminpuolinen. Mitään välirikkoja ei ole ollut eikä yhteydenpito ole koskaan ollut tauolla.\n”Myös miehemme ovat ystävystyneet keskenään”\nMinulla on ystävä jo pian 45 vuoden takaa, jonka kanssa olemme parhaita ystäviä edelleen. Tapasimme päiväkerhossa ollessamme noin 5-vuotiaita ja parhaita ystäviä olemme olleet jo koulun aloitettuamme. Aika on vienyt meitä eri kaupunkeihin, mutta koskaan se ei ole meitä erottanut.\nLasten ollessa pieniä oli yhteydenpitomme harvempaa, mutta aina helppoa. Lasten jo kasvettua ja somen helpotettua yhteydenpitoa on yhteydenpitomme taas lisääntynyt. Myös miehemme (jotka ovat vaihtuneetkin matkalla) ovat ystävystyneet keskenään. Pyrimme näkemään vähintään pari kertaa vuodessa.\nYstävällä on iso merkitys, koska hän tuntee minut paremmin kuin oikeastaan kukaan muu. Koskaan ei tarvitse selittää asioiden taustoja, koska tiedämme ne muutenkin. Ystävässäni parasta on hänen olemassaolonsa.\n”Kummeja ollaan toistemme lapsille”\nOlemme tunteneet ystäväni kanssa jo 43 vuotta. Itse olen 48 ja ystäväni 47. Tutustuimme lapsina asuessamme samassa kerrostalossa. Siitä lähtien on ystävyys säilynyt. Yhdessä itkut itketty ja naurut naurettu. Kummeja ollaan toistemme lapsille.\nMikään ei ole tullut väliimme. Eri mieltä ollaan asioista joskus oltu, so what, ne on vaan asioita. Ystäväni on valmis lohduttamaan ja antamaan tsemppaavia sanoja, kun niitä tarvitsen. Itse pyrin samaan. On helppoa puhua ihmiselle, joka tuntee minut jo niin pitkältä ajalta. Aina ei tarvita sanojakaan, kun ymmärretään toisiamme ilmankin.\nVälimatkaa meillä on nykyään noin 600 kilometriä. Yhteyttä pidetään mesettämällä ja soittelemalla toisillemme. Ja näkemällä silloin kuin mahdollista. Olkoon välissä vaikka kuinka pitkä aika, ettei olla nähty, juttua meillä tytöillä piisaa.\nHän tulee aina olemaan minulle ystävä isolla Yyllä. Joulun jälkeen tämä ihanainen yllätti minut ajamalla lähes 100 kilometriä yhteen suuntaan viedäkseen minut juna-asemalle ja ehtiäkseen tavata minua vajaan tunnin, kun olin itse tapaamassa sairaalassa olevaani äitiäni. Ilman häntä olisin tarponut lumituiskussa ja rikastuttanut taxifirmoja. Ilman pyytämistä tämän teki, vain YSTÄVÄ toimii näin.\n”Parannamme maailmaa sängyllä pötköttäen”\nMuutimme perheeni kanssa toiselle paikkakunnalle ollessani 1-vuotias. Ystäväni, naapurin tyttö, oli tuolloin 2-vuotias. Olemme siis olleet ystäviä kohta 48 vuotta. Koetamme vuosittain viettää ”synttäreitämme” – takana Gdanskin ja Viron matkat ja tulossa kaikkea kivaa jatkossakin.\nSomessa olemme tekemisissä lähes päivittäin. Ystäväni tietää minusta aivan kaiken ja toisin päin. Parasta on, että voimme kertoa mitä tahansa toisillemme, ilman pelkoa että toinen suhtautuisi negatiivisesti asiaan. Saamme tukea paljon toisiltamme. Ainoastaan 100 km välimatka voisi olla lyhyempi, jotta voisimme nähdä useammin.\nYhdessä sienestämme, marjastamme, kalastamme, saunomme, parannamme maailmaa sängyllä pötköttäen, niin kuin edesmenneet äitimme tekivät.\n”Hänen ansiosta puhun sujuvasti suomea”\nYstävystyimme, kun Sirkka muutti maalta meidän naapuritaloon. Olin silloin 6-vuotias, 50 vuotta sitten. Kävelin heidän rakennuksen läpi, ja nähdessäni vaaleanpunaisen aluspaidan iloitsin siitä, että sinne muuttaa tyttö.\nMeistä tuli heti kavereita. Onnistui hyvin, vaikka hän ei osannut ruotsia enkä minä suomea. Sirkka opetti minulle suomenkielen. Hän jaksoi korjata, kun sanoin väärin. Joten hänen ansiosta puhun sujuvasti suomea. Ja Sirkka kyllä oppi ruotsia minun kautta. Ja hänestä tuli tosi suvaitsevainen.\nNuoruusiässä meillä oli kyllä muitakin ystäviä, jonka kanssa olimme samassa porukassa. Aina oli aikaa toisillemme. Muutettuani Helsinkiin töitten perään olimme yhteydessä koko ajan ja tapasimme monta kertaa vuodessa. Mun tyttäreni syntyessä Sirkasta ja miehestään tietysti tuli tyttäreni kummit.\nNyt olemme muuttaneet tyttäreni kanssa takaisin lapsuuskaupunkiin. Yhteys Sirkkaan on mukavasti tiivistynyt. Olemme 20 vuoden aikana aina menneet yhdessä elokuvateatteriin kun tulee uusi, meille sopiva elokuva. Noin kaksi kertaa vuodessa.\nKun ostin nykyisen kotini, Sirkka auttoi minua kodin maalaamisessa. Hän on minulle tosi rakas ja aito ystävä. Kerromme toisillemme omat salaisuudet tietäen, ettei ne mene eteenpäin muille.\nOnnellisuusprofessorina tunnettu Markku Ojanen pohti onnen olemusta Studio55.fi-lähetyksessä lokakuussa 2015.


Syntymäaika 7. kesäkuuta 1984\nSyntymäpaikka Aschaffenburg, Länsi-Saksa\n1989-1996 SV Eintracht Straßbessenbach\n2000-2003 TSV 1860 München\n2003-2007 TSV 1860 München 91 (3)\n2007- VfL Wolfsburg 223 (12)\n2008-2010 Saksa 8 (0)\nMaajoukkueuran tilastot päivitetty 7. helmikuuta 2015. Nimi-testi OK\nMarcel Schäfer (s. 7. kesäkuuta 1984 Aschaffenburg) on saksalainen jalkapalloilija, joka edustaa Bundesliigassa pelaavaa VfL Wolfsburgia. Pelipaikaltaan vasenjalkainen Schäfer on vasen laitapuolustaja.\nSchäfer debytoi Bundesliigassa ensimmäisen ammattilaisseuransa TSV 1860 Münchenin paidassa marraskuussa 2003 VfL Bochumia vastaan. Ottelu jäi hänen kauden ainoakseen. Seura putosi kauden jälkeen 2. Bundesliigaan ja Schäfer pelasi kausien 2004-2005, 2005-2006 ja 2006-2007 aikana sarjassa yhteensä 90 ottelua tehden kolme osumaa. Münchenissä viettämänsä neljän vuoden aikana hän teki siis 91 ottelussa kolme maalia.\nHeinäkuussa 2007 Schäfer siirtyi Bundesliigan VfL Wolfsburgiin. Hän debytoi seuran paidassa elokuussa 2007 Arminia Bielefeldiä vastaan ja avausmaali syntyi VfL Bochumia vastaan saman vuoden marraskuussa. Kaudella 2008-2009 Schäfer ja Wolfsburg voittivat Bundesliigan mestaruuden ja selviytyivät kaudeksi 2009-2010 Mestareiden liigaan, jossa Schäfer pelasi täydet minuutit Wolfsburgin jokaisessa lohkovaiheen ottelussa saaden kaksi syöttöpistettä. Viime aikoina Schäfer on ollut pääosin Ricardo Rodríguezin varavaihtoehtona vasemman laitapuolustajan paikalle. Hän on pelannut kuitenkin jokaisella Wolfsburg-kaudellaan yli 20 ottelua Bundesliigassa.\nSchäfer debytoi Saksan jalkapallomaajoukkueessa marraskuussa 2008 ystävyysottelussa Englantia vastaan. Vuosina 2008-2010 hän pelasi maajoukkueessa yhteensä kahdeksan ottelua ilman maaleja.\nMarcel Schäfer Transfermarkt-sivustolla (englanniksi)\nNoudettu kohteesta ”https://fi.wikipedia.org/w/index.php?title=Marcel_Schäfer&oldid=14658669”\nSivua on viimeksi muutettu 7. helmikuuta 2015 kello 19.15.


Nokia 6820 | Matkapuhelinfoorumi - Suosituin matkapuhelinpalsta\nKeskustelu osiossa 'Nokia ja Microsoft', aloittaja cobra, 16/12/03.\nmiten mahdollista että kaverilla on nokia 6820 vaikka tulee vasta ens vuoden 1. 4 myyntiin????\nPaha mennä sanomaan. Joko sinua on kusetettu tai tämä kaveri on jossain Nokialla töissä.\nSe sun kaverisi on joko töissä Nokialla tai jollain sen monista alihankkijoista. Kyllähän niissä protoissa on julkaisussa jo ihan kohtuudella toimivat softat, eli ei mikään estä sellaisen ottamista omaan käyttöön.\nei oo nokialla eikä oo kusetettu...ihan samalainen se on ko 6820..näin sen eilen sen kädes ko se soitti jollekki....pitää kysyä..\nSamsung Galaxy S III + Saunalahti\nTai sitten puhelin on tilattu ulkomailta. Ainakin Saksastahan sitä kai oli jossain saatavilla. Kun tietäisi vain milloin tulee Suomeen; jaksaisinko itse odottaa vielä oman ostoa vai ostaa vanhemman mallin nyt.\nKannattaa odottaa uutta.\nNäyttää muuten olevan jo saksassa tuota myynnissä. Nowicomissa esimerkiksi.\ntoihan on ihan jäätävä hinta tuol Nowicomissa ..helpjetis 420e ja puhelinkioskilla n.400e...joo se heppu niin se on sil niinko demo versiona...tuli kysyttyä...\nSunny boy, 16/12/03\nniin tai siis se testiversio you know ex tiä..koe käyttäjänä sillä...sille eks tiä..\nMyynnissä ehkä, muttei saatavilla.\nTaitaa olla Nokia 7600 -mallikin jo myynnissä Japanissa...kyllä ne myyntiajat/saatavuudet näemmä vaihtelee alueellisesti.\nPieni erä saatavilla, kallis kylläkin.\nKyllähän Noksu jakelee noita protoja työntekijöilleen testikäyttöön hyvissä ajoin ennen niitten virallista myyntiintuloa. Ja kyllähän myös testieriä näytetään myyvän joistakin liikkeistä paljon maksaville, kuten esim. 6650.\nItsekkin 6820 hetken käytettyäni olen vähän kahdenvaihella että pidinkö vai en. Ulkonäkö oli kyllä pettymys kun katsoo Nokian webbi sivuilta kuinka namusen näköseltä peliltä siellä näytää. No okei protot pettää vielä yleensä vähän ulkonäöltäänkin. Esim. 6600 oli alkuun liikenteessä aivan hirveen näkösillä koko harmailla kuorilla. Verrattuna 6800seen huomattavasti miellyttävämpi koko ja tietenkin blöötööt jne...\nItsekkin 6820 hetken käytettyäni olen vähän kahdenvaihella että pidinkö vai en. Ulkonäkö oli kyllä pettymys kun katsoo Nokian webbi sivuilta kuinka namusen näköseltä peliltä siellä näytää.\nitekkin oon tota kattonu netistä ja mun mielestä näyttää noksun upeimmalta luurilta mut jälleen ist vissii kuvat pettää ja pahasti...yleensä puhelimis vaan on ollu just toisten päin\nTotta. Hyvin pieni erä on kuulemma myynnissä.\nEi se nyt mikään ruma ole, livenä näyttää tosi sirolta.\nEdestä aika nätti, mutta takaa ei niin hyvä.


Afrikkalaiset metsänvartijat taistelevat salametsästystä vastaan COVID-19-pandemian ahdingossa\nEtusivu » Viimeisimmät uutisartikkelit » Kansainvälisiä uutisia » Tansanian uutiset » Afrikkalaiset metsänvartijat taistelevat salametsästystä vastaan COVID-19-pandemian ahdingossa\nUutiset • Tansanian uutiset • matkailu • Matkakohteen päivitys • Erilaisia uutisia\nTaistele salametsästystä vastaan\nCOVID-19-pandemia on johtanut salametsästyksen lisääntymiseen kaikkialla Afrikassa, kun villieläinten suojelijat on venytetty rajaan, mikä aiheuttaa hälytystä ja huolta aktivisteille ja luonnonsuojelijoille.\nLuonnonsuojelua edistävän hyväntekeväisyysjärjestön, Tusk ja Natural State, tekemän tutkimuksen mukaan afrikkalaiset metsänvartijat eivät näe merkkejä helpotuksesta.\nSalametsästys lisääntyy, kun COVID-19-pandemia vaikuttaa edelleen Afrikan yhteisöihin ja villieläimiin.\nKyselyssä kysyttiin 60 kenttäorganisaatiota 19 Afrikan maassa.\nHwangen kansallispuiston luonnonsuojelu- ja villieläinrahasto Zimbabwessa sanoi, että sen ansat ja ansaat ovat lisääntyneet 8,000 2020% toukokuun ja heinäkuun XNUMX välillä.\n-Tiimimme on tehnyt hälyttävän suuren piikin norsunluuhun liittyvien pidätysten määrässä viime vuoden aikana. Salametsästäjät eivät lepää pandemiasta huolimatta, joten meidän tehtävämme on ylläpitää toimintaa ja moraalista korkeaa tasoa suojelemalla ja huolehtimalla joukkueistamme ”, sanoi kersantti Nyaradzo Hoto. Kansainvälinen salametsästyssäätiö Zimbabwessa.\n"Olemme vahvasti sitoutuneita partioimaan meille uskottuja suuria erämaa -alueita ja suojelemaan niitä, jotka eivät voi puolustaa itseään salametsästäjiä vastaan", Hoto lisäsi.\nInternational Journal of Protected Areas and Conservation havaitsi, että 78.5% tutkituista Afrikan maista ilmoitti COVID-19: n vaikuttaneen niiden kykyyn seurata laitonta villieläinten kauppaa, ja 53 prosenttia ilmoitti, että COVID-19: n vaikutus kykyyn lieventää suurta määrää on ihmisten ja villieläinten konflikti.\nEdwin Kinyanjui, Kenian Mount Kenya Trustin luonnonvaraisten yhteisöjen virkailija, sanoi, että metsänvartijoiden oli oltava valppaampia viime vuonna.\n"Laaja toiminta tulojen menetyksen vuoksi kasvaa, ja tätä toimintaa vastaan torjuttaessa vartijat ovat vaarassa saada COVID-19-tartunnan", Kinyanjui sanoi.\n”Myös salametsästysmenetelmät ovat yhä kehittyneempiä, ja oikeusjärjestelmä on ylikuormitettu. Jatkamme matkaa, koska ymmärrämme, että se, minkä puolesta taistelemme, on suurempi kuin me ”, Kinyanjui sanoi.\nEssential villieläinten matkailun rahoitusta on myös kriisissä pandemian vuoksi. Frankfurtin eläintieteellisen yhdistyksen tiedottaja sanoi, että COVID-19: n vaikutus tuntuu Nsumbun kansallispuistossa Sambiassa.\n"Tämä vähentynyt matkailu on vaikuttanut työpaikkoihin ja niihin liittyviin toimeentuloihin ja on ollut haaste yhdistää luonnon arvo ihmisarvoon", yhteiskunta sanoi.\nKeniassa Aberdaresin kansallispuistoa avustava Charity Rhino Ark sanoi, että Kenian villieläinpalvelujen matkailutulot laskivat 96%, mikä johti budjettileikkauksiin hallituksen villieläinten ja metsien turvaohjelmissa.\nYrittäessään ratkaista ongelman yli 150 ranger-tiimiä osallistuu vuoden 2021 Wildlife Ranger Challenge -kilpailuun, joka on sarja henkisiä ja fyysisiä haasteita, jotka huipentuvat 18. syyskuuta 21 kilometrin kilpailuun Afrikan suojelualueiden vaihtelevassa ja haastavassa maastossa. .\nKerätyt varat kattavat vähintään 5,000 metsänvartijan toimintakustannukset, jotta he voivat huolehtia perheestään ja suojella yhteisöjä ja villieläimiä joillakin Afrikan haavoittuvimmilla alueilla.\n"Rangerit ovat suojelutoimiemme elinehto ja ne ovat yksinkertaisesti liian arvokkaita menetettäviksi", sanoi Kenian Ranskan, Portugalin, Serbian, Monacon ja Pyhän istuimen suurlähettiläs Judi Wakhungu.\nSalametsästyksen vastaiset kampanjat Afrikassa ovat käynnissä vakavalla rahanpuutteella, mikä johtuu matkailijoiden alhaisesta osallistumisesta pandemian aikana.\nTansaniassa, joka on yksi Afrikan luonnonvaraisista maista, raportoitiin, että viimeisen 33,386 vuoden aikana on pidätetty yhteensä 5 XNUMX salametsästäjää kansallisen salametsästystyöryhmän (NTAP) käynnistämän tehostetun salametsästyskampanjan ansiosta.\nSamana aikana takavarikoitiin 2,533 5,253 asetta; tuomioistuimessa käsiteltiin yhteensä 914 1,600 tapausta; ja XNUMX saatiin päätökseen, mikä johti XNUMX ihmisen vangitsemiseen.